Program IOW dilaksana di 4,500 lokasi

SARIKEI: Lebih 4,500 lokasi di seluruh Sarawak telah dikunjungi oleh Jabatan Penerangan (JaPen) untuk melaksanakan Program Info On Wheels (IOW) sejak Januari 2021 hingga semalam.

Pengarah Penerangan Negeri Sarawak, Swady Guliling berkata, program IOW turut dilaksanakan di seluruh Malaysia.

“Hari ini (semalam) kita mengedarkan risalah dan juga poster berkenaan dengan vaksin Covid-19 dan norma baharu yang selama ini kita amalkan.

“Kita turun ke padang untuk berjumpa secara bersemuka dengan masyarakat dan mengedarkan poster-poster dan juga bahan-bahan penerbitan untuk memberi kesedaran kepada mereka,” katanya ketika ditemu bual para pemberita di Pusat Penjaja Sungai Sarikei, pagi semalam.

Katanya, untuk kali ini JaPen memfokuskan maklumat berkenaan Program Vaksinisasi Kebangsaan.

Sepanjang program ini, Swady bersama anggota JaPen Sarikei mengedarkan risalah dan poster pembudayaan norma baharu Covid-19, proklamasi darurat dan program vaksinasi Covid-19 kepada peniaga gerai dan pengunjung yang berada di situ.

Selain itu, beliau turut memberi penerangan berkaitan kepentingan pendaftaran vaksinasi kepada orang awam yang ditemui di Pusat Penjaja Sungai Sarikei dan Taman Merdeka.

“Kita harapkan dengan adanya program sebegini, kita akan dapat membantu lebih ramai masyarakat memahami norma baharu yang perlu terus diamalkan dan supaya memperbanyakkan lagi rakyat Malaysia terlibat dalam program pendaftaran vaksin dan seterusnya nanti mengambil vaksin.

“Sebab itu, penting bagi kita memberi kesedaran ini supaya lebih cepat proses pendaftaran dan juga vaksinisasi,” ujarnya.

Turut hadir di program IOW ini ialah Timbalan Pengarah Penerangan Negeri, Aziz Abdul Rahman, Ketua Penolong Pengarah Bahagian Perkhidmatan Komunikasi dan Pembangunan Masyarakat JaPen Sarawak, Ajes Tuah dan Pegawai Penerangan Daerah Sarikei, Michael Sabek.

Oleh EARL ANEK

See author's posts


Berpotensi jadi pusat pertanian luar bandar

KERAJAAN Sarawak di bawah Gabungan Parti Sarawak (GPS) komited memperkasakan sektor pertanian bagi mencapai matlamat menjadikan negeri ini sebagai pengeluar dan pengeksport makanan utama negara menjelang 2030.

Salah satu daripada usaha bagi mencapai matlamat tersebut ialah dengan pembinaan Stesen Pertanian bagi kawasan Nanga Singat, Sungai Lengan bernilai RM4.3 juta

Ahli Dewan Undangan Negeri (ADUN) Daro, Safiee Ahmad berkata, kawasan Daro terutamanya dan Wilayah Tengah Sarawak secara keseluruhannya mempunyai potensi yang besar untuk berkembang maju dalam pertanian.

“Projek tersebut yang dijangka siap pada penghujung tahun 2020 berpotensi sebagai pusat pembangunan pertanian bagi kawasan luar bandar.

“Ia akan membantu memberikan nasihat, rujukan, menyelia, menyelaras segala aktiviti dan program pembangunan pertanian,” jelasnya kepada Utusan Sarawak.

Dalam perkembangan sama, katanya, penyediaan tapak projek perintis fertigasi halia di kawasan Sungai Lengan, Sibu sedang giat dilaksanakan.

Menurutnya, ia merupakan salah satu projek bagi  Program Dana Fasilitasi Pertanian (AFF) 2020 bagi DUN N43 Daro di bawah penyeliaan Jabatan Pertanian Daerah Sibu.

“Semoga projek ini akan menjadi pemangkin bagi projek-projek lain di bawah program ini yang meliputi beberapa kawasan di empat buah daerah iaitu Daro, Matu, Sibu dan Meradong di dalam kawasan DUN N43 Daro,” ujarnya.

Terdahulu pada 15 Mac lalu, Safiee bersama pegawai-pegawai teknikal daripada Jabatan Kerja Raya (JKR) Wilayah Tengah, wakil Jabatan Pertanian Sibu, pihak kontraktor dan Ketua-ketua Kaum bagi kawasan Sungai Lengan telah melawat projek pembinaan stesen pertanian tersebut.

Dalam pada itu, pegawai teknikal JKR Wilayah Tengah telah menyampaikan taklimat ringkas berkaitan projek stesen pertanian tersebut kepada semua peserta rombongan tersebut.

Oleh Akun Giman

See author's posts


Aktiviti sukan, riadah belum dibenarkan

KUCHING:Aktiviti sukan dan rekreasi bersentuhan fizikal membabitkan pengoperasian fasiliti sukan dan rekreasi terbuka serta tertutup belum dibenarkan di Sarawak.

Menteri Belia dan Sukan Sarawak, Datuk Abdul Karim Rahman Hamzah berkata, Sarawak masih lagi mengikut prosedur operasi standard (SOP) yang ditetapkan oleh Jawatankuasa Pengurusan Bencana Negeri (JPBN) Sarawak.

Menurutnya, JPBN Sarawak sebelum ini hanya membenarkan aktiviti sukan tidak bersentuhan tertakluk kepada kelulusan kementerian.

“Bagaimanapun, kita akan meneliti untuk melonggarkan SOP bagi perkara tersebut. Memandangkan kita sudah nampak ada kelonggaran yang diumumkan JPBN semalam berkaitan SOP kemasukan ke negeri ini, Insya Allah sukan bersentuhan ini akan dibuka juga,” jelasnya.

Beliau berkata demikian ketika ditemui pemberita selepas Majlis Sambutan ‘Selamat Kembali Ke Bumi Kenyalang Atlet Paralimpik  Tokyo 2020’ di Lapangan Terbang Antarabangsa Kuching (LTAK), semalam.

Abdul Karim yang juga Menteri Pelancongan, Kesenian dan Kebudayaan memberitahu, Sarawak juga dalam proses untuk membuka lebih banyak sektor industri termasuk aktiviti sukan secara berperingkat.

“Ini bermaksud proses bagipembukaan sektor industri seperti pelancongan serta aktiviti sukan ini sedang dimulakan secara berperingkat.

“Ia juga bagi membolehkan para atlet yang akan mewakili Sarawak ke temasya Sukan Malaysia (SUKMA) dapat menjalani sesi latihan mereka,” ujarnya.

Dalam perkembangan sama, beliau yang juga Ahli Dewan Undangan Negeri (ADUN) Asajaya memberitahu, pihaknya mempunyai perancangan jangka masa panjang bagi membangunkan potensi atlet-atlet Sarawak bersaing di peringkat negeri dan negara.

“Atas sebab itu dalam perancangan kita antaranya pusat kecemerlangan yang akan kita bangunkan di kompleks sukan di Petra Jaya supaya atlet-atlet ini diasuh dengan lebih lebih teliti lagi seperti yang ada di Bukit Jalil, Kuala Lumpur,” tambahnya.

Rabu lalu, Perdana Menteri, Datuk Seri Ismail Sabri Yaakob membuat pengumuman mengenai aktiviti sukan dan rekreasi bersentuhan fizikal membabitkan pengoperasian fasiliti sukan dan rekreasi terbuka serta tertutup di negeri Fasa 2 dan Fasa 3 Pelan Pemulihan Negara (PPN) dibenarkan kepada individu lengkap vaksin.

Bagaimanapun, aktiviti itu perlu dijalankan secara tempahan, penjadualan penggunaan dan pemantauan rapi selain fasiliti sentiasa disanitasi.

Malah, aktiviti sukan dan rekreasi berpasukan membabitkan sentuhan fizikal seperti bola sepak, bola tampar dan sepak takraw juga dibenarkan mengikut kapasiti penuh sukan itu bagi individu lengkap vaksin dan dilakukan di premis mempunyai kawalan penyeliaan sepenuhnya.

Turut hadir Menteri Kebajikan, Kesejahteraan Komuniti, Wanita, Keluarga dan Pembangunan Kanak-Kanak, Dato Sri Fatimah Abdullah, Menteri Muda Kesejahteraan Komuniti, Datuk Francis Harden Hollis, Menteri Muda Wanita dan Pembangunan Kanak-Kanak, Rosey Yunus, Menteri Muda Belia dan Sukan, Datuk Snowdan Lawan serta yang lain.

Oleh AKUN GIMAN

See author's posts


25 bakal jurulatih sertai kursus

SERAMAI 25 bakal jurulatih dari sekitar negeri ini telahpun mengesahkan diri untuk menyertai Kursus Kejurulatihan Bola Sepak FAM (Lesen D) 2021.

Timbalan Presiden Persatuan Bola Sepak Sarawak (FAS), Saif Jubaidi berkata kursus kejurulatihan tersebut akan bermula pada 27 September hingga 2 Oktober yang akan diadakan di Stadium Bandaraya Miri.

Beliau berkata sejumlah 25 kouta bagi bakal jurulatih yang menyertai kursus ini telahpun penuh diisi yang terdiri daripada peserta di dari bahagian Miri, Bintulu, Mukah serta beberapa kawasan pedalaman sekitarnya.

“Kouta ditetapkan (25 orang) sudahpun penuh dan kita tidak menjangka sambutan begitu hebat sekali diterima,” katanya kepada Utusan Sarawak semalam.

Saif yang juga Pengerusi Pembangunan Bola Sepak Sarawak berkata insruktur Kursus Kejurulatihan ini akan dikendalikan oleh jurulatih berpengalaman iaitu Wan Jamak Wan Hassan dengan dibantu oleh Pengiran Bala.

“Kedua-dua individu ini mempunyai pengalaman dalam bidang kejurulatihan dan nama mereka tidak asing dalam kancah bola sepak tempatan,” ujarnya.

Saif menambah program ini adalah penting bagi melahirkan lebih ramai jurulatih tempatan terutama di bahagian utara Sarawak.

“Pada masa sama, dengan kerjasama diantara FAS dan Perbadanan Sukan Sarawak (SSC) dalam misi memperbanyakkan aktiviti dan kursus kejurulatihan di negeri ini.

“Ini adalah selaras dengan tujuan dan matlamat ke arah persediaan jurulatih untuk di tempatkan di bawah aktiviti dan program-program pembangunan SSC pada masa akan datang,” ujarnya.

Selain itu Saif berkata, FAS juga akan memastikan program-program seperti ini terus dijalankan di bahagian tengah dan selatan Sarawak.

Menurutnya, program seperti ini telah lama dirancang bersama pihak SSC sepanjang tahun ini dan telah mendapat kelulusan daripada Persatuan Bola Sepak Malaysia (FAM).

“Namun, keadaan pandemik Covid-19 semasa menyebabkan pihak kami terpaksa akur untuk menangguhkan banyak aktiviti pembangunan yang telah dirancang sejak awal tahun lagi,” tambahnya.

Saif pada masa sama memberitahu, kursus seumpama itu akan turut dilaksanakan di beberapa zon lain pada masa akan datang.

“Segalanya bergantung kepada situasi semasa pandemik Covid-19 sebelum dapat memutuskan tarikh dan lokasi bagi penganjuran kursus berkenaan,” jelasnya.

Katanya, perancangan pihaknya untuk cuba melaksanakan kursus seumpama itu di zon tengah dengan Bahagian Sri Aman dan Sarikei berada dalam radar pihaknya sebagai tuan rumah.

Oleh ADI SAFARMAN

See author's posts


Keajaiban Alam Semesta

Oleh Roslan Jomel

“Kami akan perlihatkan kepada mereka tanda-tanda kekuasaan Kami di merata-rata tempat (dalam alam yang terbentang luas ini) dan pada diri mereka sendiri, sehingga ternyata jelas kepada mereka bahawa Al-Quran adalah benar. Belumkah ternyata kepada mereka kebenaran itu dan belumkah cukup (bagi mereka) bahawa Tuhanmu mengetahui dan menyaksikan tiap-tiap sesuatu?” Al-Quran, Surah Fussilat: 53)

SURAH yang dipetik dari kitab al-Quran seperti yang ditunjukkan di atas, adalah secebis daripada sejumlah ayat-ayat Allah SWT untuk menganjurkan kepada manusia agar berfikir. Sungguh tidak terbatas kekuasaan Tuhan yang mencipta alam semesta ini. Dan berasa betapa kerdilnya kita, tanpa mengira pangkat, keturunan dan bangsa, di atas muka bumi ini. Apalah ertinya hidup sehingga seratus tahun dan beribadat sepanjang hayat jika tidak tahu siapakah Tuhan yang disembah berserta dengan sifat-sifat-Nya. Menyaksikan keajaiban di dunia, baik di angkasa lepas mahupun di dasar laut, mendorong kita untuk merenung dengan kritis bahawa sudah tentu ada pencipta yang mengurus alam ini dengan penuh sistematik. Tidak terjangkau akal. Yang pasti, pencipta itu bukan makhluk sebagaimana manusia atau mesin yang terhad kemampuannya.

Naskhah “Ke Dunia Hadal” karya Khairina Nazihah menggembirakan saya. Pengarang telah mengangkat skop penulisan konvensional dengan mengajak pembaca untuk meneroka ke dasar laut sedalam 6,000 meter. Hebat.

Kita lupakan dahulu segala kacau-bilau di daratan yang tiada kesudahannya. Naskhah “Ke Dunia Hadal” membenamkan kita ke alam yang lebih sunyi, gelap, misteri dan sesungguhnya berisiko. Memang, di mana-mana juga ada risikonya. Tetapi yang menariknya, Khairina Nazihah telah melonjak jauh dengan tema yang agak baharu sepanjang saya menangani naskhah-naskhah untuk siaran Wadah Bahasa dan Sastera. Perkara ini suatu yang wajar diberi pujian kerana mengalih kebiasaan yang kerap ditulis oleh para pengarang muda. Wilayah sastera terlalu luas untuk dihadkan. Pembaca juga ingin membaca kisah pengembaraan ke angkasa lepas. Tentu sebuah pengalaman yang mengasyikkan.

Naskhah yang menggabungkan robot manusia (humanoid) dan Fikri serta Ikwan itu menuju ke dasar laut dalam misi ke Zon Hadal dengan menaiki kapal selam tercanggih diberi nama Amonit. Dikatakan bahawa kapal selam yang dibina sebelum ini hanya mampu menyelam sedalam 1000 meter sahaja. Tetapi kapal selam Amonit ciptaan negara sendiri itu diperbuat daripada titanium dan mampu menambah daya kekerasan beratus-ratus kali ganda. Di samping itu, kapal selam Amonit juga dilengkapkan dengan alat perakam kamera dan peranti-peranti untuk tujuan kajian. Fikri dan Ikwan menjadi manusia pertama yang diamanahkan untuk melakukan misi pandu uji kapal selam Amonit. Jika berjaya, kapal selam Amonit bakal dijadikan wahana dalam merealisasikan pelancongan ke laut dalam. Namun, langkah pertama baharu sahaja dimulakan. Tiada sesiapa yang tahu apa yang akan berlaku sepanjang misi itu nanti.

Nazry yang mengepalai misi selaman ke dasar laut dalam bukan manusia sebenarnya. Ia humanoid ciptaan para saintis tempatan dalam merancakkan penghasilan humanoid untuk pelbagai tujuan tertentu. Revolusi teknologi dalam negara kian sofistikated. Anda boleh melihat robot juga telah diberikan tugas sebagai pelayan di restoran. Maka, disebabkan itu, Fikri berasa seperti dipandang sebelah mata. Secara psikologi, Fikri berasa cemburu. Mengapakah robot diberi peranan sebegitu besar berbanding dengan manusia sebenar? Adakah kemampuan manusia terbatas tetapi tidak kepada humanoid? Atau adakah kerana manusia terlalu mudah dicengkam emosi maka dengan itu berpotensi menjejaskan profesionalisme dalam pekerjaan?

Adapun manusia humanoid bernama Nazry itu bukan sembarangan. Dalam tubuhnya telah dibekalkan segala keperluan terkini yang diperlukan untuk misi sukar itu. Misi yang diketuai Nazry untuk melakukan uji selidik berkenaan Zon Hadopelagik tidak semudah yang dijangkakan. Mereka bertiga sudah bersiap sedia dari segi mental dan fizikal andai berhadapan dengan situasi yang tidak diduga, misalnya perlanggaran atau apa-apa sahaja insiden kecemasan, mereka perlu segera berkomunikasi dengan menggunakan kabel yang menghubungkan kapal induk di permukaan laut. Di samping itu juga, cip minda yang dipasang dalam tubuh robot manusia bernama Nazry harus dalam keadaan sempurna. Manusia sebenar dan humanoid harus saling percaya antara satu sama lain dalam melaksanakan misi yang berisiko tinggi itu. Bekalan oksigen dan jentera kapal selam Amonit juga perlu diawasi dari semasa ke semasa. Kapal selam Amonit yang berkelajuan 50 knot menjadi harapan kepada mereka dan negara dalam meluaskan lagi sektor industri pelancongan. Jika berjaya.

Dalam laporan Berita Harian bertarikh 28 April 2021 (versi dalam talian), sebuah kapal selam negara Indonesia telah tenggelam dengan cepat pada kedalaman 850 meter di laut utara Bali. Insiden itu mengorbankan 53 orang kru. Kejadian itu dipercayai berlaku akibat arus bawah air yang kuat. Dimaklumkan juga bahawa, pergerakan gelombang bawah air laut yang kuat di kawasan kapal selam itu hilang, kelihatan dalam satu imej laporan yang dirakam satelit cuaca Jepun, Himawari-8 dan juga Eropah. Gelombang dalaman atau gelombang bawah air tersembunyi sepenuhnya di dalam lautan. Demikianlah pelbagai jenis ancaman dan risiko alam yang sukar untuk dilawan oleh kudrat dan kepintaran manusia. Disebabkan itu misi ke laut alam kapal selam Amonit perlu bersedia dengan segala keperluan canggih untuk keselamatan anak kapal. Hal itu lebih penting kerana ia melibatkan nyawa manusia. Namun dalam naskhah “Ke Dunia Hadal”, semua anak kapal selamat ketika naik semula ke permukaan laut. Memang ada insiden yang menggerunkan, tetapi mujurlah tidak mengakibatkan kerosakan pada kapal selam yang menuju ke dasar 6000 meter ke dasar laut. Yang mereka saksikan ialah sotong gergasi yang terbelah dua badannya. Siapakah pemangsanya? Tidakkah pemandangan itu menakutkan?

Kapal selam Amonit hanya mampu bertahan selama 12 jam di dasar laut. Hal itu dimaklumi oleh ketiga-tiga mereka. Maka urusan rakaman dan pengkajian perlu dilakukan dengan segera untuk menghindari kejadian-kejadian yang tidak dijangka. Alangkah ruginya jika misi itu gagal dan mereka naik ke permukaan laut dengan tangan kosong. Sungguh besar kos yang dicurahkan untuk misi mustahil itu. Dikatakan bahawa negara Malaysia ingin memajukan sektor pelancongan, namun tidak lagi bersandarkan kepada kecantikan alam semula jadi di daratan. Kali ini, negara Malaysia ingin terkedepan dengan pelancongan ke dasar laut. Bukan setakat melalui selaman dengan alat skuba dan aktiviti snorkel seperti yang sudah dilakukan sebelum ini. Aktiviti meninjau batu karang, menyelam di pulau-pulau dan bermain bot ski sudah ketinggalan zaman. Malaysia mahu lebih daripada itu. Maka program pelancongan ke dasar laut dalam perlu diperkenalkan sesegera yang boleh.

Saya tidak mengetahui apakah latar belakang dan profesion Fikri dan Ikwan yang secara sukarela mengikuti misi ke dasar lautan. Yang dimaklumkan melalui naskhah ini ialah Fikri begitu teruja meneroka Zon Hadopelagik. Bagi Fikri, Zon Hadopelagik mempunyai potensi untuk dijadikan sebagai lokasi istimewa dalam pelancongan kerana akan menaikkan lagi standard pelancongan sedia ada. Sebahagian pelancong gemar memasuki gua, meredah sungai dengan kayak, memasuki hutan dan bermalam di puncak gunung. Keinginan manusia sangat pelik dan mereka mahukan sesuatu yang luar biasa untuk memuaskan selera mereka. Maka naskhah karangan Khairina Nazihah telah membuktikan betapa infinitinya kemahuan manusia untuk meneroka sesuatu yang bersifat luar biasa. Adakah Fikri dan Ikwan pelancong sulung dalam kapal selam Amonit yang diberi peluang dalam uji selidik? Berapakah kos yang mereka berdua perlu bayar untuk dipilih menjadi sukarelawan? Bagaimanakah andai mereka berdua terkorban nanti?

Sebagaimana yang disedari, misi ke laut dalam mengundang risiko tinggi. Setelah terpesona oleh panorama brine pool, (sila semak di Internet kewujudannya). Nazry yang menjadi ketua dalam misi penyelaman kapal Amonit menghebahkan maklumat tentang brine pool kepada Fikri dan Ikwan. Canggih sungguh pengetahuan humanoid itu. Sesiapa sahaja mampu mengetahui pelbagai perkara, asalkan rajin membaca pelbagai bidang. Pengarang “Ke Dunia Hadal”telah melakukan kerja rumah yang memadai untuk menambah sisipan-sisipan bermakna dalam menguatkan tema yang diterokainya, iaitu bidang oceanography. Sikap sebegitu membantu untuk meyakinkan audiens akan kesungguhan pengarang dalam mengangkat tema sedemikian. Namun, maklumat-maklumat dan pembaharuan tema yang ditelusuri tidak meninggalkan impak kepada pembaca jika tidak diselitkan dengan cerita dan unsur-unsur saspens. Karya sastera masih menagih penceritaan. Lihat misalnya filem Arrival (terbitan tahun 2016 arahan Dennis Villeneuve).

Kebolehan Nazry tentang brine pool wajar sahaja menyebabkan Fikri berasa kerdil di sebelahnya. Sungguh komprehensif pengetahuan humanoid itu. Ketika asyik menyaksikan keajaiban brine pool, muncul secara mendadak buih-buih yang menghala ke arah kapal selam Amonit. Hal itu mendebarkan Fikri dan Ikwan. Apakah puncanya? Konon sebatian kimia dalam gabungan gas dan air tersebut, telah membentuk buih metana lalu kesannya menghasilkan satu mampatan yang kuat. Maka kapal selam Amonit pun tertolak dan berlanggar dengan batu-batu karang. Bunyi benda bergeser menyakitkan telinga mereka yang berada dalam kapal selam Amonit. Nazry yang mula mengesyaki sesuatu yang berbahaya, mengarah Fikri dan Ikwan untuk cepat berselindung. Bersembunyi di mana? Kapal selam Amonit tidaklah seluas mana. Ada pelbagai spesies haiwan laut bersaiz besar dan ganas di luar kapal selam Amonit. Apakah mereka terselamat? Lalu apa yang berlaku selepas kejadian itu?

Akibat daripada perlanggaran kapal selam Amonit dengan batu karang, cip minda Nazry terganggu. Hal itu tambah merunsingkan Ikwan dan Fikri. Cip minda Nazry gagal untuk memproses kejadian yang telah berlaku. Nazry terpelanting dari kerusi dan tubuhnya tercampak ke arah dinding lalu kepalanya terhantuk ke tetulang besi. Sistem data dan sistem operasi dalam tubuh humanoid bernama Nazry tidak berfungsi sebagaimana sepatutnya. Dan apabila tersedar daripada kesan hentakan, (mungkin dia pengsan seketika) skrin pandangannya tertulis: Gangguan Sistem. Hal itu telah mengecewakan Fikri. Bagi Fikri, Nazry belum lagi berkelayakan untuk dilantik sebagai ketua dalam misi yang kompleks itu. Sebaik sahaja menilai kejadian yang baharu sahaja menimpa ke atas mereka, Nazry segera menanyakan kestabilan dirinya dan juga situasi kapal selam Amonit.

Pada bahagian inilah baharu kita mengetahui bahawa Ikwan barangkali seorang jurutera bahagian mekanikal yang dipertanggungjawabkan sepenuhnya untuk mengendalikan sebarang kemungkinan ke atas humanoid bernama Nazry. Jadi, sedarlah kita, bahawa keupayaan robot tetap terbatas. Sebagaimana juga kemampuan kita sebagai makhluk yang dicipta oleh Tuhan. Dan pada bahagian itu juga kita dimaklumkan rupa-rupanya Fikri juga seorang jurutera yang diberi amanah untuk mengendalikan sistem kapal selam Amonit. Dua orang pakar itu lebih utama berbanding humanoid bernama Nazry. Setelah berpuas hati dengan keadaan kapal selam Amonit yang masih dalam keadaan baik, mereka bertiga berasa lega. Namun, apa yang mereka lihat selepas itu malahan lebih menggemparkan lagi. Kapal selam Amonit sudah pun mencecah ke kedalaman 6000 meter dari permukaan laut. Suatu rekod yang dahsyat. Mereka bagaikan berada di alam lain. Aneh dan terasing.

Pada kesempatan itulah, mereka segera memanfaatkan alat perakam untuk tujuan penyelidikan. Kapal selam Amonit dilengkapkan dengan sistem kamera yang berkeupayaan untuk merakam dalam keadaan gelap. Tidak semena-mena mereka terlihat seekor sotong raksasa yang terkerat separuh badannya. Siapakah yang lebih besar daripada sotong gergasi itu di dasar laut dalam? Bangkai sotong gergasi bersaiz 15 meter itu benar-benar menakutkan mereka. Sudah tentu terdapat spesies hidupan laut dalam yang dua kali ganda lebih besar daripada mangsa yang terpotong sebelah badan itu. Jerung pemangsa? Megalodon? Jerung terbesar itu telah hidup berjuta-juta tahun. Dimaklumkan oleh Nazry bahawa sekitar 2.6 juta tahun lalu, pada zaman Pliocene, megalodon terakhir telah dilaporkan mati. Sejak itu, kewujudan megalodon di dunia dikatakan telah mengalami kepupusan. Andai jerung bersaiz luar biasa itu pupus, maka, spesies apakah yang mengoyak sebelah badan sotong gergasi yang baru dilihat tadi? Fikri dan Ikwan sudah mula merungut bilakah mereka akan dinaikkan ke atas permukaan laut. Keadaan terkini semakin menggelisahkan mereka.

Adegan yang tidak diingini berlaku juga. Sebelum makhluk gergasi itu sempat menyerang kapal selam Amonit, makhluk yang menakutkan itu tersekat di jurang laluan akibat saiznya yang terlalu besar. Alangkah leganya perasaan Fikri dan Ikwan. Biarpun masih dicengkam ketakutan, Fikri sempat merakam detik yang bakal menjadi penentu hayatnya sebagai bukti untuk dibentangkan daripada misi singkat itu nanti. Kedua-dua anak kapal itu memiliki latar belakang yang berkaitan dengan misi ke laut dalam itu. Malangnya pengarang tidak menceritakan serba ringkas kelayakan itu sebagai maklumat tambahan kepada pembaca. Dan pada ketika itu jugalah, jelas terdapat perbezaan antara manusia sebenar dengan mesin yang menyerupai manusia. Tidak akan sama fitrahnya. Humanoid bernama Nazry tetap seperti biasa sahaja. Tiada jiwa, roh dan secebis rasa takut atau cemas. Atas alasan robotik itu, Nazry dipilih untuk mengepalai misi “Ke Dunia Hadal”. Sikapnya lebih konkrit berbanding manusia.

Jika benarlah seperti yang ditemui mereka bertiga, megalodon masih wujud, apakah pelancongan ke dasar laut dalam tetap diteruskan juga? Persoalan itu dibiarkan tergantung. Dalam naskhah menarik ini, Khairina menepati ukuran pengarang generasi baharu yang diperlukan ketika ini. Berani meneroka tema baharu yang tidak disentuh oleh pengarang-pengarang muda lain. Ia mentaliti yang positif. Apa yang cuba saya sarankan di sini adalah supaya sentiasa memperbaiki jalan ceritanya agar tema yang dikemukakan itu tidak sekadar menjadi tempelan semata-mata. Karya kreatif wajar disulami dengan jalinan cerita, aksi, karakter dan dialog-dialog cerdas. Hal itulah yang membezakan antara fiksyen dan laporan dokumentari. Apa-apa pun saya ucapkan syabas dan tahniah atas penulisan yang advance untuk naskhah “Ke Dunia Hadal”.

See author's posts


KPDNHEP rampas 532 unit kalkulator

SIBU: Kementerian Perdagangan Dalam Negeri Dan Hal Ehwal Pengguna (KPDNHEP) cawangan Sibu telah merampas sebanyak 532 unit kalkulator jenama Casio dalam operasi yang dijalankan bersama wakil cap dagangan pada Selasa lalu.

Ketua cawangan KPDNHEP Sibu, Kelyn Bolhassan berkata, suspek kes ini telah melakukan kesalahan di bawah Seksyen 102 (1) (c) Akta Cap Dagangan 2019.

“Yang mana mempunyai dalam pemilikan, jagaan atau kawalannya bagi maksud perdagangan atau pengilangan apa-apa barangan yang suatu cap dagangan berdaftar dipakaikan dengan salah di bawah Seksyen 100 Akta Cap Dagangan 2019,” jelasnya.

Katanya, Seksyen 100 Akta Cap Dagangan 2019 adalah seseorang yang memakaikan dengan salah suatu cap dagangan berdaftar pada barang-barang atau perkhidmatan itu.

“Dia memakaikan cap dagangan atau tanda yang mungkin menyebabkan kesilapan bagi cap itu pada barang-barang atau perkhidmatan tanpa persetujuan tuan punya berdaftar itu.

“Dalam hal pemakaian pada barang-barang, barang-barang itu bukan barang-barang tulen tuan punya berdaftar atau pemegang lesen cap dagangan itu,” ujarnya.

Tegasnya, sebarang pelanggaran di bawah peruntukan Seksyen Akta 100 ini boleh dikenakan tindakan

“Individu boleh didenda oleh Mahkamah tidak melebihi RM10,000 bagi setiap barang-barang yang dipakaikan dengan salah cap dagangan berdaftar atau dipenjarakan selama tempoh tidak melebihi tiga tahun atau kedua-duanya.

“Manakala, bagi Syarikat/perbadanan boleh didenda oleh Mahkamah tidak melebihi RM15,000 bagi setiap barang-barang yang dipakaikan dengan salah cap dagangan berdaftar,” ujarnya lagi.

See author's posts


Najib selesai bayar jamin tambahan RM1 juta

KUALA LUMPUR: Bekas Perdana Menteri Datuk Seri Najib Tun Razak yang disabitkan atas tujuh kesalahan berhubung penyalahgunaan dana RM42 juta milik SRC International Sdn Bhd selesai membayar wang jaminan tambahan RM1 juta yang diperintahkan Mahkamah Tinggi Selasa lepas.

Najib, 67, yang hadir memakai baju kemeja biru tiba di mahkamah pada 1.00 petang bersama anaknya Norashman yang difahamkan penjamin kepada bapanya.

Ahli Parlimen Pekan itu kemudian dilihat keluar dari kaunter Pendaftaran Jenayah Mahkamah Tinggi dan beredar dari mahkamah pada 1.30 petang.

Semasa fotonya dirakam jurukamera, Najib sempat berseloroh dengan berkata ‘semalam dah banyak gambar dah’ sebelum berjalan ke arah lobi mahkamah.

Selasa lepas Najib diperintahkan membayar ikat jamin tambahan RM1 juta selepas mahkamah membenarkan permohonan pihak pembelaan untuk menangguhkan kesemua hukuman sementara menunggu rayuan di Mahkamah Rayuan.

Beliau didapati bersalah terhadap tujuh pertuduhan melibatkan pecah amanah jenayah (CBT), pengubahan wang haram dan menyalahgunakan kedudukan membabitkan RM42 juta dana SRC.

Hakim Mohd Nazlan Mohd Ghazali membuat keputusan itu setelah mendapati pendakwaan berjaya membuktikan kes terhadap semua pertuduhan yang dihadapi Najib.

Sebagai syarat tambahan, mahkamah turut memerintahkan tertuduh melaporkan diri di balai polis berdekatan dua kali sebulan.

Beliau dijatuhi hukuman penjara 10 tahun bagi setiap tiga pertuduhan CBT dan setiap tiga kes pengubahan wang haram manakala 12 tahun penjara serta denda RM210 juta atau penjara lima tahun dalam kes menyalahgunakan kedudukan.

Bagaimanapun Najib hanya perlu menjalani hukuman penjara selama 12 tahun setelah  Mohd Nazlan memerintahkan kesemua hukuman penjara itu berjalan serentak. – Bernama

See author's posts


Sukarelawan SMA buat pelindung muka

CHERYL LAW

KUCHING: Sarawak Multimedia Authority (SMA) berperanan sebagai penggerak
digital ekonomi sentiasa menyokong inisiatif digital daripada rakyat Sarawak.

Dalam tempoh Perintah Kawalan Pergerakan (PKP), SMA melalui Unit Digital
Village menyatukan komuniti pembuat di Sarawak untuk memenuhi niat mereka dalam
membantu petugas barisan hadapan menangani wabak Covid-19.

Komuniti pembuat sedang bekerjasama membuat pelindung muka menggunakan
Pencetak 3D dan pemotong laser.

Alat pelindung diri atau Personal Protective Equipment (PPE) seperti
pelindung muka itu penting untuk melindungi petugas barisan hadapan dan sebagai
langkah untuk mematuhi protokol perlindungan daripada sebarang jangkitan.

Komuniti pembuat itu terdiri daripada pelbagai organisasi seperti Startups,
Perbadanan Perusahaan Kecil dan Sederhana (SME), Social Enterprise (SE),
Pendidik STEM, Badan bukan Kerajaan (NGOs) dan individu dari seluruh Sarawak.

Dengan kekuatan lebih seratus sukarelawan membuat PPE di rumah mereka
sendiri, mereka menyasarkan untuk menghasilkan sebanyak 10,000 unit PPE dalam
jangka masa terdekat.

Di samping itu, komuniti pembuat juga dalam usaha untuk menghasilkan alat
bantuan pengaliran udara dan kotak perlindungan intubasi untuk anestetik.
Selain itu, mereka juga mengumpul sumbangan untuk membekalkan petugas barisan
hadapan dengan sarung tangan, topeng N95 dan termos.

Pengurus Besar SMA, Dr Zaidi Razak berkata, sebagai pemain utama dalam
ekosistem Ekonomi Digital, SMA bangga dengan semangat sukarelawan di kalangan
masyarakat dalam membantu menangani krisis ini.

“Mereka berupaya melaksanakan inisiatif ini dengan menggunakan teknologi
bagi membantu petugas barisan hadapan menghadapi Covid-19.

“Usaha ini membuktikan pentingnya akses kepada teknologi digital dan
pendidikan, seterusnya dapat membantu masyarakat dan negara secara
keseluruhan,” katanya.

See author's posts


Penunjuk perasaan rai ulang tahun gerakan demokrasi

HONG KONG: Ribuan penunjuk perasaan semalam berarak di bandar raya ini sempena setahun tunjuk perasaan pro-demokrasi besar-besaran meletus.

Penunjuk perasaan berdepan tangkapan, larangan berkumpul akibat Covid-19 dan melanggar undang-undang keselamatan negara.

Tunjuk perasaan besar-besaran kerap berlaku selama tujuh bulan sejak 9 Jun tahun lalu, apabila lebih sejuta orang menyertai demonstrasi jalanan menentang rang undang-undang yang membenarkan ekstradisi ke tanah besar China.

Ketika pemimpin cuba menyelesaikannya, pertempuran antara polis dan penunjuk perasaan sudah menjadi rutin, menjejaskan kestabilan reputasi pusat kewangan itu apabila timbul ketidaktentuan dan pemberontakan terbuka terhadap pemerintahan Beijing.

Setahun kemudian, penunjuk perasaan membantah rancangan Beijing untuk menghapuskan undang-undang yang melarang penindasan, pemisahan, keganasan dan campur tangan asing.

Langkah-langkah anti-virus juga melarang lebih daripada lapan orang berkumpul di khalayak ramai, namun perhimpunan kecil dilihat masih berlaku di bandar raya itu.

Semalam, ribuan penduduk berkumpul hingga polis melepaskan semburan lada api dan menangkap 25 individu berhubung protes itu.

Seorang yang hanya mahu dikenali Michael, 23, berkata mereka menempuh pelbagai kesukaran dan tetap akan bersemuka memberitahu regim itu apa yang pernah dilakukan tidak dilupakan.

Semalam, penganjur tunjuk perasaan besar tahun lalu mendesak pemerintah menarik sekatan protes yang sah di sebuah bandar yang kini bebas daripada jangkitan Covid-19.

“Gerakan ini belum selesai,” kata Jimmy Sham dari kumpulan Hak Asasi Manusia, yang menyokong tanpa kekerasan.

Bagaimanapun Ketua Bandar Raya, Carrie Lam, yang dilantik pro-Beijing dan tidak popular, mengatakan bahawa tunjuk perasaan mesti ditamatkan.

“Hong Kong tidak mampu menghadapi kekacauan seperti itu,” katanya sambil memaklumkan penduduk perlu membuktikan mereka rakyat Hong Kong ‘sebagai warga negara Republik China yang wajar dan waras’ jika mahu kebebasan dan autonominya terus berlanjutan.

Di bawah perjanjian ditandatangani dengan Britain menjelang penyerahan 1997, China bersetuju membiarkan Hong Kong mengekalkan kebebasan dan autonomi tertentu sehingga 50 tahun.

Bagaimanapun protes berlanjutan sejak satu dekad ini, menimbulkan kebimbangan kebebasan itu akan dikurangkan sebelum waktunya, namun ia dinafikan Beijing.

Penganalisis berkata, ruang untuk perbezaan pendapat sudah berkurangan dengan cepat pada tahun lalu.

“Saya tidak rasa protes itu akan reda, kerana masalah sekarang banyak tindakan tidak dibenarkan,” kata penganalisis di Universiti Cina Hong Kong (CUHK), Leung Kai-chi.

Di luar penarikan rang undang-undang ekstradisi, tuntutan anti gerakan tunjuk perasaan yang tidak formal dan tanpa pemimpin – seperti hak pemilihan universal dan siasatan mengenai taktik polis sudah ditolak.

Undang-undang keselamatan negara yang dirancang China akan melangkaui badan perundangan bandar raya itu jika disahkan, menimbulkan kegelisahan mendalam. – AFP

See author's posts


Sampaikan maklumat berfakta

PUTRAJAYA: Penggerak komunikasi perlu merancang strategi komunikasi bersifat  responsif, bertindak lebih awal dan pantas terhadap isu semasa yang dibangkitkan rakyat agar dapat menyampaikan maklumat secara berfakta, kata Ketua Setiausaha Kementerian Komunikasi dan Multimedia (K-KOMM) Datuk Seri Mohammad Mentek.

Beliau berkata jentera komunikasi kerajaan perlu sentiasa berada selangkah di hadapan dalam merencanakan penyampaian maklumat kerajaan dengan tepat dan pantas serta difahami seluruh Keluarga Malaysia.

“Pelaziman minda juga menjadi keperluan untuk mempersiapkan minda rakyat agar dapat menerima inisiatif atau keputusan yang dilaksanakan kerajaan.

“Penyampaian naratif-naratif ‘feel good factor’ juga perlu dilaksanakan secara berterusan agar dapat mempertingkat imej dan keyakinan rakyat terhadap kerajaan,” katanya ketika merasmikan Taklimat Semasa Siri I/2022 di sini semalam.

Taklimat anjuran K-KOMM itu dihadiri kakitangan dari pelbagai agensi kerajaan bagi memberi penjelasan dan kefahaman yang jitu agar dapat menyebar luas maklumat secara menyeluruh dan berkesan kepada segenap lapisan masyarakat.

Menurutnya, antara ‘feel good factor’ atau suatu yang menggembirakan dan positif yang boleh dikongsi dengan rakyat ialah keputusan kerajaan untuk tidak mengapungkan harga ayam sebaliknya meneruskan subsidi dengan menetapkan harga siling runcit ayam standard pada kadar RM9.40 sekilogram, serta mengekalkan dasar subsidi barangan tertentu agar rakyat tidak terkesan dengan inflasi.

“Faktor yang menyenangkan dan ‘success stories’ sebegini wajar disebar luas kepada rakyat bagi meredakan kegusaran di samping meningkatkan keyakinan rakyat terhadap tindakan-tindakan yang sedang diusahakan kerajaan,” katanya.

Mengakui limpahan maklumat di media sosial memberi impak yang pelbagai terhadap isu semasa, Mohammad berkata sebarang serangan komunikasi itu dapat diatasi sekiranya penggerak komunikasi menggunakan strategi komunikasi yang tepat pada masa yang sesuai.

Katanya penggerak komunikasi perlu sentiasa siap siaga menyebar luas maklumat terkini agar penyampaian maklumat ditembusi hingga ke akar umbi selain meredakan kebimbangan rakyat terhadap isu terbabit.

Katanya penggerak komunikasi memainkan peranan penting dalam menjayakan agenda nasional terutamanya aspirasi Keluarga Malaysia yang diilhamkan Perdana Menteri Datuk Seri Ismail Sabri Yaakob.

“Andalah penghubung antara kerajaan dan rakyat. Anda juga ejen di lapangan yang perlu sentiasa mempromosikan Keluarga Malaysia bagi memastikan keluarga besar kita yang terdiri daripada pelbagai bangsa dan agama, hidup dalam suasana mesra dan harmoni sambil berkongsi tiga nilai utama iaitu ‘Keterangkuman’, ‘Kebersamaan’ dan ‘Kesyukuran’,” katanya.

Beliau juga mahu penggerak komunikasi meyakinkan rakyat bahawa konsep Keluarga Malaysia bukan sekadar retorik atau slogan semata-mata dengan menzahirkan konsep terbabit di lapangan melalui pelbagai program berteraskan nilai Keluarga Malaysia agar aspirasi tersebut tercapai.

Mohammad berkata rakyat memerlukan pemahaman tentang objektif penubuhan Pasukan Khas Jihad Tangani Inflasi yang berperanan mengumpulkan maklumat daripada kementerian, agensi dan orang ramai.

“Pasukan ini ditubuhkan bagi merangka strategi serta mengkoordinasi tindakan untuk menyelesaikan isu berkaitan bekalan makanan dan inflasi khususnya dengan lebih efisien bagi membantu Keluarga Malaysia menghadapi cabaran peningkatan kos sara hidup,” katanya.

Pasukan Khas Jihad Tangani Inflasi yang ditubuhkan pada 29 Jun lepas itu dipengerusikan Menteri Komunikasi dan Multimedia Tan Sri Annuar Musa. – Bernama

See author's posts


Cabaran kepada industri perkapalan

KUALA LUMPUR: Industri perkapalan tempatan telah dilanda beberapa isu, antaranya masalah kewangan dan kekurangan bantuan kewangan serta pengecualian dasar kabotaj.

Gelombang tidak menentu berikutan pandemik Covid-19, selain harga minyak mentah yang rendah, telah menyebabkan perniagaan maritim dan rantaian bekalan terganggu; menjadikan iklim perniagaan mencabar dalam industri dan menjejaskan pembangunan ekonomi dan kesejahteraan sosial dalam jangka masa panjang.

“Banyak syarikat perkapalan menghadapi masalah kewangan berikutan pandemik Covid-19 dan penamatan kontrak awal oleh syarikat minyak berikutan harga minyak rendah.

“Jika tiada tindakan segera diambil untuk menangani situasi itu, industri maritim kita akan menghadapi kesukaran,” kata Pengerusi Persatuan Pemilik Kapal Malaysia (MASA), Datuk Abdul Hak Md Amin.

Beliau berkata, walaupun Bank Pembangunan Malaysia Bhd (BPMB) telah melancarkan semula Dana Maritim 2.0 (MF 2.0) bernilai RM1.5 bilion, iaitu kerajaan menyasarkan untuk memodenkan sektor maritim negara, status penggunaannya oleh industri perkapalan pada masa ini tidak diketahui.

“Dana itu terbuka kepada syarikat perkapalan dan limbungan kapal, serta aktiviti berkaitan minyak dan gas laut, bagaimanapun, MF 2.0 hanya ditawarkan sehingga 31 Disember 2020, yang memberi kita masa kurang daripada setahun sebelum tamat tempoh.

“Kami tidak tahu sama ada dana tersebut telah digunakan sepenuhnya oleh industri perkapalan,” katanya.

Abdul Hak berkata kerajaan perlu memberi tumpuan kepada menyediakan bantuan kewangan kepada pemilik kapal yang menghadapi kesukaran berikutan kemerosotan ekonomi dan kelembapan dalam industri perkapalan.

“Bagi pihak pemilik kapal di negara ini, kami berharap kerajaan akan meneliti perkara ini dalam Belanjawan 2021 yang akan datang, dan mengambil langkah-langkah untuk membantu industri dan syarikat yang terjejas, terutamanya dalam menangani impak ekonomi berikutan Covid-19 terhadap industri perkapalan Malaysia,” katanya kepada Bernama.

Beliau berkata, MASA juga telah melakukan tinjauan mengenai cabaran yang dihadapi ahlinya semasa pandemik itu yang menunjukkan bahawa industri itu akan mengambil sedikit masa untuk pulih sepenuhnya.

Menurut tinjauan itu, rantaian bekalan telah menerima impak akibat gangguan dalam aktiviti perkapalan dan sebahagian daripada penghantaran barangan telah dibatalkan atau tidak akan sampai mengikut masanya akibat kelewatan di pelabuhan muatan dan pelepasan.

“Syarikat perkapalan mengalami kerugian besar akibat kekurangan kargo atau kapal yang terbiar atau tidak bergerak. Kos operasi seperti caj denda lewat, penalti, pembayaran pinjaman, kos anak kapal; semua ini telah memberi impak kepada kebanyakan aliran tunai syarikat.

“Tanpa mengecilkan operasi semasa Perintah Kawalan Pergerakan, syarikat perkapalan mengalami potensi purata kerugian jangka pendek antara RM15 juta dan RM30 juta bergantung kepada saiz mereka disebabkan penyusutan hasil, dan kerugian itu dijangka dua kali ganda dalam jangka panjang,” kata Abdul Hak.

Oleh itu, MASA berharap tempoh moratorium pinjaman bagi syarikat perkapalan akan dilanjutkan selama enam bulan lagi sehingga April 2021 dan pemberian moratorium secara automatik kepada syarikat tanpa mengambil kira pendapatan mereka.

Ia turut berharap agar pinjaman tanpa faedah selama setahun diperkenalkan bagi pinjaman sedia ada; penggunaan dana perkapalan yang diumumkan pada belanjawan tahun lepas untuk memberi subsidi pinjaman perkapalan sedia ada; syarat pembiayaan yang lebih mesra industri dan lebih kelonggaran oleh bank; serta rebat cukai atau geran.

Sementara itu, mengulas mengenai dasar kabotaj, Abdul Hak berkata pengecualian yang dilaksanakan pada masa ini telah menyebabkan kapal Malaysia terjejas dan tidak berdaya saing untuk mengekalkan kumpulan kapal atau muatan sedia ada, sekali gus menyebabkan kenaikan yang negatif ke atas baki pembayaran muatan.

“Penggunaan muatan asing untuk perdagangan domestik tidak memberi sebarang hasil kepada kerajaan melainkan sedikit caj untuk mendapat lesen perkapalan domestik.

“Kerajaan perlu mempertimbang untuk mengenakan semula dan memperkukuh dasar kabotaj memandangkan ia merupakan dasar universal yang diamalkan di seluruh dunia dan amat diperlukan industri perkapalan negara, bukan sahaja bagi tujuan komersial, malah yang lebih penting, untuk tujuan keselamatan,” katanya.- Bernama

See author's posts


Perlu bersedia bagi edaran vaksin Covid-19

KUALA LUMPUR: Pengangkutan Udara Antarabangsa (IATA) menggesa kerajaan dan pihak berkepentingan industri agar mempunyai rancangan komprehensif bagi memastikan mereka bersedia sepenuhnya apabila vaksin Covid-19 diluluskan dan tersedia untuk pengedaran.

Persatuan itu turut mengingatkan mengenai potensi kekangan kapasiti yang buruk untuk membawa vaksin berkenaan melalui udara.

Menurutnya, kargo udara memainkan peranan utama untuk mengedarkan vaksin ini pada waktu biasa melalui sistem pengedaran masa dan suhu di peringkat global yang kukuh.

“Keupayaan ini adalah penting untuk pengangkutan yang efisien dan pantas serta pengedaran vaksin sebaik ia tersedia kelak, dan ini tidak akan berlaku tanpa perancangan yang berhati-hati, diketuai oleh kerajaan dengan sokongan pihak berkepentingan industri,” menurut IATA dalam kenyataan semalam.

Ketua Pengarah dan Ketua Pegawai Eksekutif (CEO) IATA, Alexandre de Juniac berkata penghantaran vaksin Covid-19 yang selamat akan menjadi misi industri kargo udara di peringkat global.

“Kami menggesa kerajaan menjadi peneraju untuk memudahkan kerjasama di seluruh rantaian logistik agar kemudahan, pengurusan sekuriti dan proses sempadan bersedia menjelang tugas yang lebih kompleks pada masa depan,” katanya.

Sementara itu, CEO Perikatan Vaksin Sedunia (Gavi), Dr Seth Berkley berkata penyerahan berbilion dos vaksin ke seluruh dunia dengan berkesan akan mewujudkan halangan logistik di seluruh rantaian bekalan.

“Kami berhasrat untuk bekerjasama dengan kerajaan, pengeluar vaksin dan rakan logistik untuk memastikan vaksin global Covid-19 yang selamat dan mampu milik,” katanya,

IATA berkata selain keperluan membabitkan persediaan pengangkutan dan penyelarasan, kerajaan juga perlu mengambil kira keupayaan kargo industri pengangkutan udara global yang semakin merosot pada masa ini.

Pengangkutan darat akan dapat membantu menangani masalah ini di negara-negara maju menerusi kapasiti pengeluaran tempatan.

Bagaimanapun, vaksin berkenaan tidak boleh diedarkan ke seluruh dunia tanpa penggunaan kargo udara yang signifikan, kata IATA. – Bernama

See author's posts


Kes buli jarang berlaku di hospital luar negara

BUDAYA kerja di hospital di UK juga jauh berbeza dengan di Malaysia, yang mana kesemua doktor dilayan secara adil dan tidak wujud unsur kekananan atau seniority, perkauman mahupun gender di negara tersebut.

ADA, namun amat jarang berlaku. Demikian aku Dr Muhammad Izzudin Badaruddin, seorang doktor warga Malaysia di sebuah hospital di United Kingdom (UK) tentang kejadian buli doktor pelatih di negara berkenaan.

“Saya bernasib baik kerana diberi peluang merasa pengalaman menjadi doktor junior di Malaysia serta di UK, dan secara jujurnya (saya) tidak menafikan isu buli di hospital ada di UK, tetapi sangat jarang berlaku,” kongsinya ketika dihubungi Bernama baru-baru ini.

Menurut doktor pelatih kepakaran perubatan am di NHS Barnsley Hospital itu, beliau bagaimanapun tidak pernah dibuli semasa menjalani housemanship (HO) selama enam bulan di Malaysia pada 2018 sebelum menyambung latihannya di UK pada tahun sama.

Mengulas lanjut, beliau berkata budaya kerja di hospital di UK juga jauh berbeza dengan di Malaysia, yang mana kesemua doktor dilayan secara adil dan tidak wujud unsur kekananan atau seniority, perkauman mahupun gender di negara tersebut.

“Kami hanya memanggil satu sama lain dengan nama pertama, tiada gelaran doktor, bos atau sebagainya, dan biasanya hanya doktor pakar sahaja yang akan dipanggil doktor atau Mister (Mr), tetapi itupun mereka selalu berkeras agar dipanggil dengan nama pertama sahaja,” kongsi beliau.

PELUANG KERJAYA LEBIH CERAH

Bercerita pengalamannya selama enam bulan di hospital Kementerian Kesihatan (KKM), Dr Muhammad Izzudin berkata pemerhatiannya mendapati aspek kekananan amat penting di hospital Malaysia, menyebabkan peluang untuk mara dalam kerjaya agak terhad.

Itu antara faktor beliau memilih keluar daripada perkhidmatan KKM dan berhijrah ke UK yang menawarkan peluang lebih luas untuk menjadi doktor pakar.

Selain itu katanya doktor pelatih juga diberi peluang berkongsi pandangan dan masalah yang diajukan kepada pihak atasan pula diambil peduli secepat mungkin.

Kes tidak ditutup semata-mata kerana ingin menjaga nama baik sesebuah jabatan atau hospital, ujar beliau,  menambah setiap doktor junior akan dipantau oleh seorang penyelia klinikal dan penyelia pendidikan yang akan membantu dari segi pekerjaan serta kebajikan.

“Walaupun di UK tiada jawatankuasa khas untuk memantau kes buli, doktor junior boleh menyuarakan isu tersebut kepada penyelia atau pihak atasan sehingga masalah selesai, dan sekiranya tidak selesai juga di peringkat jabatan mahupun hospital, mereka digalakkan menghubungi badan profesional yang dipanggil British Medical Association (Persatuan Perubatan Britain – BMA).

“Badan ini bertanggungjawab menjaga kebajikan doktor di UK merangkumi semua aspek termasuk buli,” jelasnya.

Pada masa sama, Dr Muhammad Izzudin tidak menafikan ada rakan-rakan sejawatnya di Malaysia yang mengadu tentang masalah yang dihadapi oleh mereka semasa menjalani HO di hospital KKM, termasuk beban kerja yang melampau.

WAKTU KERJA PANJANG

“Saya lihat rakan seperjuangan di Malaysia terlampau tertekan akibat kerja sehingga hilang berat badan kerana tidak sempat atau tidak lalu makan, dan ini tidak termasuk mereka yang berjaya menyembunyikan tekanan perasaan akibat beban kerja.

“Saya tidak nafikan pekerjaan lain juga mempunyai tekanan tetapi apa yang saya suarakan ini adalah tentang ‘unnecessary stress’ atau punca tekanan yang tidak perlu seperti pengagihan tugas yang tidak adil,” katanya.

Dua bulan lepas,  Hartal Doktor Kontrak melaporkan dapatan tinjauannya membabitkan 150 doktor pelatih di seluruh negara, yang mana 60 peratus daripada mereka mengaku menghadapi tekanan akibat selalu dibuli oleh doktor senior.

Kira-kira 20 peratus  daripada jumlah itu pula dilaporkan sangat tertekan sehingga perlu mendapatkan kaunseling daripada pakar psikologi.

Persatuan Keselamatan dan Kesihatan Pekerjaan Malaysia (MSOSH) percaya isu buli yang dikatakan berleluasa itu berpunca daripada ketiadaan garis panduan rasmi dalam melatih doktor pelatih.

Ditanya mengenai dakwaan waktu kerja yang panjang adalah perlu bagi membentuk kekentalan dan kemahiran seorang pegawai perubatan, Dr Muhammad Izzudin berkata sistem serupa pernah dilaksanakan oleh hospital di UK, namun kini institusi itu mempraktikkan sistem baharu iaitu shift on call.

“Satu ketika dahulu UK mempunyai sistem on call yang lebih kurang sama dengan Malaysia, yang mana doktor pelatih perlu dalam keadaan on call (bersedia dipanggil bertugas) hingga 24 jam atau lebih, sehinggakan ada doktor senior di UK pernah tidur di hospital selama tiga hingga empat malam seminggu.

“Tetapi, UK sudah beralih ke sistem shift on call, yang mana doktor boleh menjalani on call untuk dua hingga empat hari/malam berturut-turut tetapi setiap syif maksimum hanya selama 12 jam,” katanya.

Difahamkan ada hospital di Malaysia sudah melaksanakan sistem shift on call seperti di UK namun amalannya tidak meluas. Malah, dikatakan masih ada sesetengah hospital yang mengamalkan sistem on call selama 24 hingga 36 jam bagi setiap syif.

KAJI SEMULA

Mengulas lanjut, Dr Muhammad Izzudin berkata perbezaan jumlah waktu bekerja di antara Malaysia dan UK – atau Eropah amnya – sangat ketara, iaitu jumlah jam bekerja di UK dan Eropah hanya 40 jam seminggu berbanding minimum 75 jam di Malaysia bagi doktor junior.

“Bagi saya ini merupakan amalan yang boleh mengundang bahaya dari segi keselamatan pesakit dan juga doktor. Kita dapat lihat banyak kes kemalangan jalan raya melibatkan doktor junior akibat penat dan mengalami microsleep ketika memandu selepas habis on call.

“Penat keterlaluan boleh mengakibatkan emosi terganggu, dan bagi sesetengahnya, mungkin berisiko mempengaruhi cara mereka berkomunikasi dengan rakan sekerja sekali gus menyebabkan rantaian ini tidak akan terputus jika semua bekerja dalam keadaan penuh emosi dan terlalu penat,” ujarnya.

Media sebelum ini melaporkan data KKM merekodkan 554 kes kemalangan membabitkan profesional perubatan dalam perjalanan ulang-alik ke tempat kerja bagi tempoh 2014 hingga 2016.

Sehubungan itu, beliau berpandangan ada keperluan untuk KKM mengurangkan jumlah waktu bekerja atau on call bagi pegawai perubatan selain menambah bilangan petugas untuk menampung peningkatan jumlah pesakit.

“Mungkin perlu diwujudkan agensi lokum (bekerja di klinik selain hospital) atau lokum dalaman di peringkat hospital itu sendiri, iaitu jika ada kekurangan staf, kita boleh membayar mana-mana doktor luar yang berminat pada kadar lokum.

“Itu yang dipraktikkan di UK dan ini sedikit-sebanyak dapat membantu mengurangkan bebanan kerja yang bertambah akibat ada yang cuti sakit dan sebagainya,” katanya.

Beliau juga menyifatkan pengumuman Menteri Kesihatan Khairy Jamaluddin mengenai penubuhan pasukan petugas khas bagi menyiasat kes kematian doktor pelatih di Hospital Pulau Pinang (HPP) baru-baru ini serta dakwaan budaya buli di hospital KKM, sangat tepat dalam menangani budaya tidak sihat di hospital kerajaan. – Bernama

See author's posts


Masa depan industri karbon di Sarawak tumpuan utama ACC 2023

KUCHING: Perbincangan mengenai kepentingan inisiatif karbon dalam mengurus perubahan iklim bakal menjadi tumpuan utama Persidangan Karbon Asia (ACC) 2023 yang akan berlangsung pada 15 hingga 16 Mac akan datang.

Timbalan Menteri Tenaga dan Kelestarian Alam Sekitar, Dr. Hazland Abang Hipni berkata, persidangan tersebut akan memberi peluang kepada peserta untuk berinteraksi, belajar dan menjalin rangkaian dengan pakar mengenai pengimbangan karbon.

Menurut Hazland, di sebalik persidangan tradisional, acara itu menghubungkan pemain industri, pakar industri, rakan kongsi swasta dan awam serta graduan dan menerangkan keperluan penting untuk melibatkan diri dan bekerjasama untuk menyumbang kepada pasaran karbon.

“Adalah penting untuk mempelajari pandangan daripada pakar terkemuka mengenai hala tuju masa depan pasaran karbon Asia dan kesan ke atas pasaran karbon global.

“Kita berharap idea dan amalan terbaik yang dikongsi semasa persidangan ini dapat diadaptasi untuk Sarawak,” katanya semasa sidang media berkenaan Persidangan Karbon Asia 2023 di sebuah hotel di sini, hari ini.

Dalam pada itu, Hazland berkata persidangan tersebut juga berpotensi menjadi sumber untuk membina rangkaian dan hubungan yang boleh membawa kepada kerjasama masa depan merentas sempadan serta merangsang pelaburan baharu di Sarawak.

Persidangan tersebut menurutnya lagi sekali gus akan memberi kesan positif terhadap hala tuju masa depan industri pasaran karbon di Sarawak.

“Adalah diharapkan bahawa ACC 2023 akan memberikan kita pengetahuan baharu dan rangkaian kepakaran bagi mencipta peluang ekonomi dalam mengimbangi karbon dan perdagangan.

“Saya percaya perkongsian pengetahuan di ACC 2023 akan menggalakkan perubahan dan tindakan yang lebih positif bagi menghasilkan komuniti yang lebih mementingkan kelestarian dan ekonomi rendah karbon,” tambahnya.

Oleh RYNNA SHA’ERRA

See author's posts


Saribas bakal miliki Kompleks Sukan

KAWASAN Dewan Undangan Negeri (DUN) Saribas bakal menikmati kemudahan sukan dengan pembinaan sebuah kompleks sukan dengan kos RM8.795 juta tidak lama lagi.

Ahli Dewan Undangan Negeri (ADUN) Saribas, Mohamad Razi Sitam berkata, Kompleks Sukan tersebut akan menyediakan kemudahan terbaik dan serba lengkap kepada penduduk yang terletak tidak jauh dari pekan Debak yang berkeluasan 10 ekar.

Menurutnya, projek pembinaan Kompleks Sukan tersebut adalah daripada Kerajaan Sarawak dengan peruntukan diluluskan Ketua Menteri Datuk Patinggi Abang Johari Tun Openg.

“Proses tender projek pembinaan Kompleks Sukan ini telah dibuat pada minggu lalu dan akan bermula dalam tempoh terdekat dengan tempoh pembinaan dijangka mengambil masa 24 bulan,” katanya kepada Utusan Sarawak semalam.

Katanya, usaha tersebut merupakan langkah Kerajaan Sarawak melahirkan lebih ramai golongan muda dan belia dari kawasan luar bandar cemerlang dalam bidang sukan.

“Kompleks Sukan yang bakal dibina itu dilihat mampu memenuhi aspirasi masyarakat di kawasan ini khususnya golongan muda yang menantikan kemudahan seumpama itu.

“Saya mewakili penduduk Saribas mengucapkan terima kasih kepada Ketua Menteri, Datuk Patinggi Abang Johari Tun Openg yang sentiasa mengambil berat terhadap keperluan belia-belia di Sarawak dalam usaha melahirkan ahli sukan berbakat yang mampu menyinar mewakili negara pada masa akan datang,” ujarnya.

Katanya lagi, kemudahan terbabit nanti akan bakal memberi manfaat kepada masyarakat lain dalam melaksanakan sebarang aktiviti riadah termasuk penganjuran sukan yang berskala besar.

“Kompleks Sukan ini akan dilengkapi pelbagai fasiliti lengkap, sekaligus dapat dimanfaat sebaiknya oleh masyarakat di DUN Saribas, dan pada masa sama memudahkan lagi penganjuran sebarang sukan yang lebih besar.

“Justeru, saya menghargai usaha Kerajaan Sarawak dibawah pimpinan Ketua Menteri, Abang Jo dalam merealisasikan impian masyarakat di kawasan DUN Saribas ini,” tambahnya.

Dalam pada itu, Razi melahirkan rasa kekesalan kerana projek terbabit telah dibatalkan semasa pemerintahan Kerajaan Pakatan Harapan (PH) sebelum ini.

Kompleks Sukan itu bakal mempunyai kemudahan seperti sebuah padang bola sepak, trek larian, kemudahan untuk acara lompat tinggi, lompat jauh, dewan, tempat letak kenderaan serta kemudahan dan keperluan sukan lain.

Oleh ADI SAFARMAN

See author's posts


Raja Perlis rasmi Program Transformasi Kampung

KUALA PERLIS: Raja Perlis Tuanku Syed Sirajuddin Putra Jamalullail semalam berkenan melancarkan Program Transformasi Kampung, di Kampung Seberang Ramai di sini,yang dijangka mampu menjadi tarikan pelancongan baharu di negeri ini.

Turut berangkat, Raja Muda Perlis Tuanku Syed Faizuddin Putra Jamalullail, Raja Puan Muda Perlis Tuanku Lalilatul Shahreen Akashah Khalil dan anakanda baginda berdua Yang Amat Mulia Sharifah KhatreenaNuraniah Syed Faizuddin Putra Jamalullail dan Sharifah Farah Adriana Syed Faizuddin Putra Jamalullail.

Hadir sama, Menteri Besar Perlis Datuk Seri Azlan Man dan barisan Exco kerajaan negeri.

Pada program berkenaan,baginda turut berkenan melawat tujuh kampung terlibat iaitu Kampung Baru Seberang, Kampung Tandiap, Kampung Hujung Tanjong, Kampung Tengah, Kampung Seberang Alor, Kampung Seberang Jaya dan Kampung Pulau Ketam.

Sementara itu, Exco Pelancongan Perlis Asmaiza Ahmad berkata,program yang telah mengubah kampung terlibat agar lebih ceria dan bersih yang dikenali sebagai Rumah Pelangi itu dilihat mampu menjadi satu produk pelancongan baharu, di negeri ini.

“Program transformasi yang bermula sejak hujung tahun lalu itu melibatkan 184 rumah di kawasan tersebut yang merupakan inisiatif Majlis Agama Islam dan Adat Istiadat Melayu Perlis (MAIPs) dan Yayasan Tuanku Syed Putra Perlis (YTSP).

Ia secara tidak langsung membangunkan ekonomi penduduk di kawasan ini,” katanya, kepada pemberita di sini semalam.

Seorang penduduk Kampung Seberang Alor, Hatijah Halim, 66 yang lebih tiga dekad menetap di kampung itu, berkata, beliau sangat teruja dengan perubahan kampung itu yang lebih harmoni dan indah berbanding sebelum ini. – Bernama

See author's posts


Bot ekspres hadapi dilema

SIBU: Terminal Penumpang Sibu (TPS) yang sebelum ini dikenal pasti sebagai terminal penumpang paling sibuk di negeri, kini lengang berikutan kekurangan jumlah penumpang.

Penurunan jumlah penumpang dipercayai berlaku sejak Jalan Sibu/Kanowit/Song/Kapit dibuka mulai 4 Oktober lalu.

Tinjauan pemberita sekitar jam 9.00 pagi semalam mendapati keadaan di TPS lengang, berbanding sebelum ini.

Keadaan itu dikhuatiri bukan sahaja memberikan kesan kepada para pengusaha bot ekspress bagi laluan Sibu/Song/Kapit, malah turut memberikan kesan kepada pendapatan tukang punggah barang.

Salah seorang juragan bot ekspres Sibu/Song/Kapit, Stephen Dana,58, memberitahu, keadaan di situ amat berbeza sebelum ini dengan ratusan penumpang, malah mencecah ribuan penumpang ketika musim perayaan terutamanya Gawai Dayak.

“Semasa perayaan Gawai Dayak setiap sudut di TPS ini dipenuhi penumpang. Namun sejak Jalan Sibu/Kanowit/Song/Kapit dibuka, keadaannya menjadi hambar dengan jumlah penumpang yang sangat sedikit,” jelasnya.

Menurutnya, jumlah penumpang kini jauh berkurangan dianggarkan sebanyak 70 sehingga 80 peratus, berbanding sebelum ini.

“Kini kadang-kadang jumlah penumpang hanya seramai 30 orang untuk satu perjalanan, berbanding dulu seramai 115 orang penumpang.

“Begitu juga dengan muatan barang yang jauh berkurangan, kerana barang kini dihantar ke kawasan tersebut dengan menggunakan lori. Ia menyebabkan bot ekspress tidak membawa banyak muatan barang seperti dahulu.

“Kalau dulu, untuk perkhidmatan membawa barang taukey memberi RM700 hingga RM1,000. Kini satu perjalanan untuk mendapatkan RM100 pun susah,” jelasnya.

Katanya, dari sudut kemudahan infrastruktur, Jalan Sibu/Kanowit/Song/Kapit memberikan manfaat kepada rakyat.“Bagaimanapun, dari sudut pengusaha bot ekspress ia memberikan kesan kepada perniagaan mereka sekali gus turut memberikan kesan kepada gaji pekerja,” ujarnya.

Beliau berharap Kerajaan Sarawak mendengar rintihan dan permasalahan yang dialami oleh para pengusaha dan pekerja bot ekspress termasuk tukang punggah barang.

“Kami berharap Kerajaan Sarawak mencari jalan dan tindakan yang sewajarnya untuk membantu kami,” ujarnya lagi.

Oleh Akun Giman

See author's posts


Institusi Raja: Harapan, lambang perpaduan

KUALA LUMPUR: Institusi Raja di negara ini adalah harapan dan lambang perpaduan kerana ia bukan dipilih secara politik dan terkecuali daripada sebarang anasir politik, kata Yang Dipertua Dewan Negara Tan Sri S A Vigneswaran.

Beliau berkata inilah antara sebab yang membolehkan Institusi Diraja berpotensi memainkan peranan tanpa mengenakan syarat berbanding parti politik yang setiap keputusannya, terikat dengan sentimen dan pertimbangan kepartian.

Dalam sistem Raja Berperlembagaan, institusi Raja di negara ini masih ada peranan dalam beberapa urusan atau pentadbiran negara seperti dimaktubkan Perlembagaan, katanya.

“Apabila krisis politik timbul di akhir bulan Februari 2020, kami telah menyaksikan peranan penting yang dimainkan oleh Yang di-Pertuan Agong.

“Ia telah menunjukkan Yang di-Pertuan Agong dan Majlis Raja-Raja ialah tiang seri yang amat mustahak di negara ini,” katanya ketika berucap pada majlis tamat tempoh Yang Dipertua Dewan Negara di Parlimen di sini semalam.

Vigneswaran yang dilantik sebagai Yang Dipertua Dewan Negara pada 26 April 2016 menamatkan khidmatnya semalam.

“Dalam banyak perkara penting, kuasa Raja-Raja Melayu sangat jelas diperlukan bagi menjamin kestabilan politik dan masa depan masyarakat majmuk di negara ini,” katanya.

Menyentuh mengenai reformasi Dewan Negara, beliau percaya agenda reformasi Dewan Negara dapat menjadikan institusi itu mencapai potensi dan diberi kuasa melakukan apa yang dimaksudkan untuk dilakukan.

Beliau berkata Parlimen telah melakar sejarah dengan tertubuhnya Kaukus Dewan Negara iaitu pengesyoran untuk mengembalikan Akta Perkhidmatan Parlimen 1963.

“Saya percaya inisiatif-inisiatif di bawah agenda reformasi Parlimen dapat diterjemahkan ke arah meningkatkan reputasi Parlimen sebagai institusi yang mempertahankan kepentingan rakyat dan menjunjung nilai-nilai demokrasi,” katanya.

Dalam pada itu Vigneswaran turut melancarkan buku mewah, Prevailing Democracy in Malaysian Parliament, mengenai perjalanan hidupnya sebagai Yang Dipertua Dewan Negara, pada majlis itu.- Bernama

See author's posts


CoE Openlab: Capai Strategi Ekonomi Digital

KUCHING: Pelancaran Pusat Kecemerlangan Sarawak (CoE) untuk Ekonomi Digital menandakan satu lagi kejayaan dalam usaha negeri mencapai Strategi Ekonomi Digital.

CoE dilancarkan oleh Ketua Menteri, Datuk Patinggi Abang Johari Tun Openg semalam di CoE OpenLab.

CoE dirancang khusus untuk memenuhi penyelidikan translasi dengan potensi komersial dan berimpak tinggi.

CoE yang terletak di Pusat Kecemerlangan Teknikal (CENTEXS), Santubong terdiri daripada University KeyLabs, CoE OpenLab dan Digital Economy Testbeds.

Ia dibiayai sepenuhnya oleh Sarawak Multimedia Authority (SMA) dan akan diuruskan oleh Sarawak Digital Economy Corporation (SDEC).

Dua daripada Digital Economy Testbeds akan tertumpu pada teknologi 5G dan Sigfox, yang juga terletak di kampus CENTEXS Santubong.

Menurut Pengurus Besar SMA, Dr Zaidi Razak, inisiatif itu dimulakan oleh SMA dan sekarang SDEC ada di sini untuk melanjutkan tugas meningkatkan lagi kegiatan penyelidikan dan pembangunan (R&D).

Penyelidikan yang dilakukan di CoE OpenLab akan membantu menyelesaikan masalah dan memberi jalan penyelesaian untuk merealisasikan agenda Strategi Ekonomi Digital Sarawak 2018 – 2022.

SDEC sebagai cabang pelaksana Inisiatif Ekonomi Digital diberi mandat untuk mengurus kegiatan R&D di seluruh Negeri bagi memastikan ia memenuhi aspirasi yang digariskan dalam Strategi Ekonomi Digital Sarawak 2018 – 2022.

CoE OpenLab adalah salah satu kemudahan utama dalam Ekosistem Digital dan Inovasi Sarawak, sebuah ekosistem yang juga merangkumi Hab Inovasi Digital dan Desa Digital.

Secara khusus, ia akan berfungsi sebagai pemangkin untuk mempelai dan mengembangkan penyelidikan berasaskan universiti terjemahan Impak Tinggi dalam bidang Ekonomi Digital.

Ini juga bertujuan untuk melancarkan dan mengkomersialkan para penyelidik ke dalam Permulaan dengan mengakses alat dan teknologi yang disediakan oleh rakan kongsi untuk meningkatkan lagi penyelidikan dan pengembangan produk mereka.

Ini akan memastikan pengkomersialan sesuai untuk pasaran bukan sahaja di Sarawak tetapi juga di peringkat global. Pelancaran Pusat Kecemerlangan merangkumi pameran dari pelbagai rakan kongsi, penyelidik dan pelopor.

Oleh Diyana Samsuddin

See author's posts


WhatsApp alami gangguan, punca belum dikenal pasti

KUALA LUMPUR: Perkhidmatan aplikasi WhatsApp hari ini mengalami gangguan teknikal selepas pengguna dilapor berdepan masalah untuk mengirim atau menerima mesej.

Berdasarkan laman web DownDetector, laporan mengenai gangguan berkaitan perkhidmatan WhatsApp diterima seawal 2.47 petang tadi.

Melalui komen pada laman web itu, gangguan teknikal turut dilapor berlaku di Indonesia, Bulgaria, Finland dan Nigeria.

Downdetector memaklumkan lebih 11,000 pengguna di seluruh India melaporkan mengalami gangguan, manakala di UK pada 68,000 dan 19,000 untuk Singapura sehingga kini.

Bagaimanapun tidak dinyatakan punca gangguan pada aplikasi itu berlaku dan tiada sebarang kenyataan rasmi juga dikeluarkan setakat ini oleh penyedia perkhidmatan sosial media terbabit.

Sementara itu, REUTERS melaporkan aplikasi WhatsApp mengalami kegagalan fungsi di seluruh dunia, dengan pengguna di India, United Kingdom (UK), Afrika Selatan dan Asia melaporkan masalah untuk menghantar dan menerima teks atau video.

“Kami sedar sesetengah orang kini menghadapi masalah menghantar mesej dan kami sedang berusaha memulihkan WhatsApp untuk semua orang secepat mungkin,” kata jurucakap syarikat induk WhatsApp, Meta Platforms. – AFP

See author's posts


SUKMA 2022: Had umur atlet dibangkit

PERSATUAN sukan kebangsaan secara amnya bersetuju dengan keputusan untuk membatalkan dan menangguhkan temasya Sukan Malaysia ke-20 (SUKMA) dan Para SUKMA ke tahun 2022, namun menzahirkan kebimbangan terhadap beberapa aspek seperti had umur atlet.

Presiden Kesatuan Ragbi Malaysia (KRM) Datuk Shahrul Zaman Yahya berkata keputusan yang dibuat oleh Jawatankuasa Tertinggi SUKMA semalam untuk menangguhkan temasya sukan itu sebagai tindakan bijak, berikutan peningkatan jumlah kes Covid-19 dalam negara.

“KRM menyokong keputusan itu kerana kebajikan pemain adalah faktor terpenting. Kita tahu bagaimana perasaan atlet, mereka mungkin sedih selepas gigih berlatih selama beberapa tahun tetapi untuk meneruskan temasya itu dalam situasi sekarang, ia akan menjadi risiko besar,” katanya.

Shahrul, yang sedia maklum bahawa Majlis Sukan Negara (MSN) dan Jawatankuasa Teknikal SUKMA dan Para SUKMA akan meneliti beberapa aspek seperti had umur dan kelayakan berkata, KRM akan memutuskan perkara berkenaan selepas mesyuarat Exco tidak lama lagi.

“MSN sedang meneliti rayuan yang dibuat oleh beberapa persatuan sukan kebangsaan untuk membenarkan atlet yang telah berdaftar untuk bertanding dalam SUKMA tanpa mengira had umur memandangkan mereka akan bertambah usia pada ketika itu.

“Kami akan membuat keputusan sama ada akan menghantar rayuan berkaitan isu itu selepas mesyuarat akan datang kerana kami juga perlu mendapatkan maklum balas daripada ahli gabungan kami,” tambah beliau.

Had umur untuk penyertaan SUKMA adalah 21 tahun ke bawah, namun terdapat acara sukan seperti gimnastik yang menetapkan had umur 15 tahun ke bawah.

Kelmarin, Menteri Belia dan Sukan Datuk Reezal Merican Naina Merican mengumumkan penangguhan temasya sukan itu berikutan penularan pandemik Covid-19 dan mengesahkan bahawa Johor akan menjadi tuan rumah temasya SUKMA dan Para SUKMA pada 2022 tanpa ada perubahan dalam jumlah sukan dan acara yang akan dipertandingkan.

Temasya SUKMA Johor sepatutnya diadakan pada 6 hingga14 Mac tahun ini tetapi ditangguhkan kepada 11 hingga 19 Julai, sebelum dijadualkan semula sekali lagi kepada 2 hingga 10 April tahun depan.

Sementara itu, Setiausaha Agung Renang Malaysia Mae Chen, juga bersetuju dengan keputusan untuk menangguhkan temasya sukan itu dengan memberi pertimbangan kepada keadaan pandemik sekarang ini, yang menurutnya, menimbulkan ketidakpastian dalam sukan, baik dari segi latihan, pertandingan, pemilihan serta kepada jurulatih, atlet dan pasukan secara keseluruhan.

“Bagaimanapun, terdapat beberapa isu berkaitan teknikal dan keputusan yang dibuat dan saya mencadangkan kepada Menteri dan Kementerian Belia dan Sukan untuk melihat beberapa faktor seperti usia atlet, yang mana umur mereka bertambah dua tahun pada 2022 nanti.

“Bermula dengan Sukan Olimpik Tokyo 2020 pada 23 Julai hingga 8 Ogos 2021 ia akan menimbulkan isu apabila atlet akan bertanding di sana dahulu dan kemudiannya SUKMA 2022, ia tidak adil. Bukan hanya atlet akan bertambah dua tahun usia mereka, tetapi juga melayakkan diri terlebih dahulu ke Olimpik. Sepatutnya, mereka perlu menyertai SUKMA dahulu dan memenangi pingat sebelum ke Olimpik,” katanya.

Timbalan Presiden Persatuan Kanu Malaysia (MASCA) Datuk Michael Wong, sependapat dalam perkara itu dan dalam satu kenyataan beliau menggesa pihak yang berkaitan untuk menambah had umur kelayakan SUKMA 2022 kepada bawah 23 tahun.

“Ini kerana atlet telah bekerja keras dalam mempersiapkan diri untuk SUKMA 2020 dan jika penyertaan mereka dibatalkan disebabkan had umur, ini tidak adil kepada mereka,” katanya.

Menurut Wong, Jawatankuasa Induk MASCA akan mengadakan mesyuarat tidak lama lagi untuk merancang penganjuran kejohanan bagi atlet-atlet SUKMA seperti kejohanan Pra-SUKMA, kelayakan Sukan SEA 2021 dan Sukan Asia 2022 di Kompleks Sukan Kanu Johor, Tasik Rekreasi Edu Hub, Pagoh.-Bernama

See author's posts


Bangladesh buka semula masjid

DHAKA: Bangladesh semalam menarik
balik larangan perhimpunan besar-besaran dan solat di masjid yang berlangsung
selama sebulan dan menggesa orang ramai untuk mematuhi garis panduan kesihatan
yang ketat bagi mengekang penyebaran koronavirus (Covid-19).

Langkah itu adalah susulan notis
yang dikeluarkan Kementerian Hal Ehwal Agama Bangladesh kelmarin yang
menetapkan garis panduan untuk jemaah.

Menurut laporan Arab News, berikutan
pembukaan semula masjid pada bulan Ramadan, jemaah perlu memakai topeng muka
dan menjaga jarak satu meter antara satu sama lain ketika menunaikan solat.

Pentadbir masjid juga diarahkan
untuk menyah kuman di lantai sebelum solat, menanggalkan permaidani dan
menyediakan kemudahan mencuci tangan dengan sabun atau pembersih tangan.

Selain itu, orang tua dan
kanak-kanak tidak dibenarkan masuk ke masjid, malah mereka juga dilarang
mengatur makanan iftar serta sahur di tempat mereka.

Pembantu Setiausaha untuk
Kementerian Hal Ehwal Agama, Abdul Hamid Jomaddar berkata, pemerintah
melonggarkan sekatan itu kerana sentimen keagamaan umat Islam pada bulan
Ramadan.

Jomaddar bagaimanapun memberi amaran
masjid harus memastikan panduan pemerintah dipatuhi dengan tepat.

“Kakitangan Yayasan Islam kami
sedang berjaga-jaga di seluruh negara untuk memantau jika ada pelanggaran garis
panduan kesihatan,” katanya.

Keputusan membuka semula masjid
turut mencetuskan kebimbangan pakar kesihatan awam kerana kadar jangkitan
Covid-19 di Bangladesh masih meningkat.

Menurut pakar penyakit berjangkit
berpusat di Dhaka, Profesor Benazir Ahmed, terdapat lebih 250,000 masjid di
Bangladesh dan sehingga 25 juta jemaah berisiko dijangkiti virus.

“Memandangkan jumlah jangkitan
di negara ini tinggi, pemerintah perlu melanjutkan lockdown sehingga kes turun
dan kemudiannya menarik balik sekatan di zon hijau yang tiada jangkitan,”
jelasnya.

Pada awal bulan lalu, Bangladesh
mengenakan langkah penjarakkan sosial yang ketat termasuk melarang perhimpunan
keagamaan dan solat jemaah di masjid, dengan solat Jumaat terhad kepada
maksimum 12 orang.

Sekatan
sama turut dikenakan untuk solat tarawih. – AFP

See author's posts


57 kes baharu di China

BEIJING: Kerajaan China pada Ahad melaporkan angka harian tertinggi kes Covid-19 dalam tempoh dua bulan selepas penutupan pasar borong terbesar yang menyebabkan penularan virus itu kembali menjangkiti warga tempatan di negara itu.Lapor Suruhanjaya Kesihatan Nasional negara itu, seramai 57 kes baharu direkodkan dalam tempoh 24 jam pada tengah malam Sabtu, sekali gus menjadikan ia angka tertinggi jangkitan virus berkenaan sejak pertengahan April lalu.

Catatan angka kes baharu tersebut juga menunjukkan virus tersebut boleh kembali menular ketika kerja-kerja pengawalan jangkitan mula diperlahankan.Sabtu lalu, pasar Xinfadi di bahagian tenggara Beijing dan kawasan perumahan berdekatan dilaporkan ditutup setelah lebih 50 individu diuji positif Covid-19.

Pihak berkuasa seterusnya bertindak menutup 11 komuniti kediaman berhampiran pasar tersebut dan polis juga dilapor telah memasang pagar bagi kerja-kerja penutupan jalan.Ia merupakan kes jangkitan pertama direkodkan dalam tempoh 50 hari di bandar yang berkapasiti 20 juta orang itu.Terdahulu, China telah melonggarkan beberapa selepas negara itu mengisytiharkan kemenangan menentang virus berkenaan pada bulan Mac lalu.-AFP

See author's posts


100 INDIVIDU POSITIF COVID-19 SERAH DIRI

BINTULU: Isu membabitkan 100 individu positif Covid-19 yang hilang dari radar dan tidak dapat dihubungi sebelum ini telah tampil menyerah diri.

Pegawai Kesihatan Bahagian Bintulu, Dr. Melvin Chung Hsien Liang berkata, kesemua pesakit terlibat telah menghubungi dan menyerah diri kepada Pejabat Kesihatan Bahagian Bintulu.

“Pesakit juga bersetuju untuk menerima rawatan di Hospital Bintulu dan Pusat Kawalan dan Berisiko Rendah(PKRC) Covid-19,” katanya.

Beliau berkata demikian dalam sidang media yang diadakan di Pejabat Residen Bahagian Bintulu, petang semalam.

Menurutnya, pesakit sendiri menghubungi Pejabat Kesihatan Bahagian Bintulu selepas Ahli Parlimen Bintulu, Dato’ Seri Tiong King Sing mendedahkan perkara itu menerusi kenyataannya di laman sosial Facebook beliau, pada Ahad.

“Pesakit itu telah berhubung sendiri dengan pihak Pejabat Kesihatan Bintulu untuk menyerah diri dan mereka juga bersetuju mendapat rawatan di Hospital Bintulu,” katanya.

Tambah beliau, pihaknya turut mendapat bantuan daripada pihak Polis Diraja Malaysia Daerah Bintulu bagi mengesan pesakit terutama yang sukar dihubungi.

Terdahulu, Tiong juga Duta Khas Kepada Perdana Menteri ke China itu menerusi kenyataannya pada Ahad mendedahkan lebih 100 individu positif Covid-19 di Bintulu antara 12 April dan 21 April lalu tidak dapat dikesan atau dihubungi kerana mereka memberikan maklumat peribadi palsu.

Oleh ELLIE EDWARD

See author's posts


SFA sedia batalkan penganjuran

FAIZAL BUJANG

PRESIDEN Persatuan Bola Sepak Bahagian Serian (SFA), Phillip Jabu memberitahu, Kejohanan Bola Sepak Piala Belia Sarawak Bawah 21 Tahun yang ditetapkan berlangsung di bahagian tersebut besar kemungkinan akan dibatalkan.

Ia berikutan kebimbangan disebalik penularan virus Covid-19 yang melanda negara dan dunia ketika ini.

“Di pihak kami (SFA) sedia untuk membatalkan kejohanan itu bagi memutuskan rantaian virus berkenaan.

“Di samping tindakan berbuat demikian tidak mahu masalah luar jangkaan berlaku,” ujar Phillip ketika mengulas mengenai perkara itu.

Apa pun beliau yang juga Naib Presiden Persatuan Bola Sepak Sarawak (FAS) menyatakan, pihaknya juga sudah memaklumkan perkara itu kepada badan induk (FAS) dan masih menunggu keputusannya.

Menurut Phillip, beliau yakin cadangan berbuat demikian akan mendapat sokongan seluruh ahli gabungan yang ada demi mengutamakan keselamatan banyak pihak yang bakal terlibat.

“Seperti mana kita ketahui adalah menjadi kesukaran bagi setiap penganjuran kejohanan peringkat bahagian tanpa dihardiri penonton.

“Oleh yang demikian, adalah lebih baik ia dibatalkan sahaja untuk memutuskan penularan virus berbahaya itu,” jelas beliau lagi.

Mengikut cadangan awal kejohanan terbabit yang dijangka diadakan pada bulan September nanti dan akan berlangsung Kompleks Sukan Serian.

See author's posts


Nyelai Tang Amat

Tusun Ke-11

BANSA Dayak (Iban) beserara enggau orang Panggau Libau baka sida Keling, Bungai Nuing (Sempurai), Laja ba Tembawai Bejuah di Batang Kapuas, Kalimantan, Indonesia, enda temu jeman tauka taun. Kenyau ari nya sida selalu dikangauka bansa Iban ngabang maya gawai besai. Amat tauka enda orang Panggau Libau datai ngabang ngagai Rumah Intai, Nanga Tada, Kanowit taun 2009 nya?

Maya musin Gawai Dayak taun 2009,  kena 6 Jun 2009, pukul 9.00 pagi sebuah rumah panjai di Skim Puru Nanga Tada ditiki seraban pengabang misteri. Pengabang misteri tu nyelai tang bisi kelai iya sigi amat, taja semina mensia misteri aja ti meda, lalu nusi cherita tu ngagai orang bukai. Semina dua iku aja karekter (watak) dalam cherita tu mensia misteri. Sida ke bukai nya endang mensia dunya ti normal. Nya alai nitihka peminta karekter dalam cherita tu empu, semua sida dalam cherita tu ukai nama bendar, tang ‘nama kangau’ aja, ke tuju pengelikun sida empu.

Sebedau 6 Jun 2009, seiku nembiak sida serumah bisi mimpi. Ku iya, sida ari Panggau deka datai ngabang ngagai rumah sida. Nya alai iya dipinta madahka sida serumah besedia. Maya nya ai tuak enggau utai bukai mega endang apas. Agi bisi tang nyau ujung, nyau rampas penyuluk, ku orang tuai.

Pagi 6 Jun nya, urung pukul 9.00 pagi, pengani Rumah Intai, tiga puluh pintu nya, mayuh ti bedau pansut ke ruai. Sida agi ingatka mimpi nembiak nya. Dada seruran asai ke dipandam, kesal nganti, dibalut bemacham leman tanda tanya. Ni maya pengabang ari Panggau nya datai? Sapa sida nya?  Enda lama udah nya, dua iku diri menyadi mensia misteri ti ditelah sida serumah ngena nama, Bidap enggau Ngian pan bejaku munyi ti ngerah sida serumah.

“Enda lama agi datai pengabang kitai serumah, sida ari Pangggau. Besedia mih kitai. Anchau tikai. Bantaika utai irup enggau utai diempa,” ku Bidap.

Nitihka padah seduai nya, semua sida serumah pan beranchau tikai. Sida mega bebantaika ai tuak ba ruai. Utai dempa baka penganan, sarang semut enggau utai bukai mega dibantaika magang ba ruai. Kengka utai ti bisi ba bilik diri empu mih. Kira-kira lima minit udah nya bekeberai ujan nyala. Sida ke tuai-tuai pansut, tang enda sampar. Sekeda sida ti buyan, enggai pansut ari  bilik. Takut. Antu ti datai ngabang nya, ku sida. Sapa berani, pansut mih. Sida ke nembiak, anak mit sigi enda diasuh orang tuai pansut. Takut kena sipat iku sirat Bungai Nuing, kenu ku sida. Amat nya. Enti nitihka jerita tuai, Bungai Nuing tu seiku ari sida di Panggau ti rengkar ulah. Kasar bungai enti maya begagai tauka bungah. Iya enda sengaja nganu tauka medis mensia, tang laban ulah iya ti manchal sereta kasar gaya, nya alai iya kekadang dikenakutka mensia dunya.

Kelimpah ari Bidap enggau Ngian sida serumah nadai meda bala pengabang nya. Sida semina meda kebut tikai ti bekelansat, engka endur bala pengabang nya bejalai tauka berami makai ngirup ba ruai. Sepagi-pagi, sehari-hari nya sida serumah diau jenuh aja. Nadai ga sida ninga munyi orang bejaku. Orang ti bejaku didinga sida serumah nya semina, Bidap enggau Ngian aja. Dipelabaka sida serumah, seduai tu endang udah kena pasuk roh tauka yang seduai empu, kenyau ari pengabang niki pagi nya. Sapa roh tauka yang seduai empu? Utai tu mega enda ulih saut sapa-sapa. Semina seduai aja empu nemu. Semina orang ke kala meda maya seduai kena pasuk ‘roh berantu’ nya aja nemu. Sekumbang pengabang ke datai nya, seduai semampai pejam mata sambil bejaku. Baka ti bejaku kediri. Enti orang ti baru meda lalu enda nemu sapa seduai tu, endang kumbai orang gila. Iya ti bendar seduai tu berandau enggau pengabang ari Panggau Libau nya.

“Pengabang mai kitai serumah berami ngetas pintu,” ku Bidap bejaku enggau nyawa inggar. Mata iya agi pejam sambil bejalai kin kia. Mata pejam tang kati iya enda telantak ba tiang tauka utai bukai sebelah ruai nya? Nya mih misteri dunya. Nyelai. Mayuh sida ke lelaki pansut nguluka orang Panggau Libau ngabang ngetas pintu. Ba sekeda menua, pengawa ngetas pintu disebut orang minta salai. Reti nya bala pengabang mai uyut tauka raga, ngusung gnap pintu bilik ba rumah panjai nya lalu ngangau munyi tu: “Salai! Salai!”.

Taja pia, ukai reti sida minta salai aja. Pemakai bukai baka asi pulut, penganan, tumpi, ikan lulun, ikan kasam enggau utai buka. Raga tauka uyut nya dikena sida mai barang pemakai tauka utai irup ti diberi orang ti empu bilik ti digusung sida nya. Datai sida ba sepintu-sepintu, sida lalu dinahka orang ti empu bilik ai tuak enggau pemakai. Udah apus rumah panjai, sida pan betugung ba ruai lalu bepakai sereta beirupka utai ti ulih sida ngetas pintu tadi. Baka nya mih ulah pengabang enti nitihka padah Bidab ngagai bala sida serumah nya.

Urung tengah malam sebengkah pekara nyelai mega nyadi. Bidap pan kena pasuk roh Tuai Rumah Jampong. Ku sida ke tuai, Tuai Rumh Jampong tu siku ari tuai rumah sida di Panggau Libau maya nya. Iya mega mayuh penemu kena berubat orang ti sakit. Sida serumah ti ngasaika diri bisi penyakit pan datai berubat. Mayuh macham ubat Tuai Rumah Jampong. Tang orang ti ngubat nya Bidap. Kamah kereban utai kena iya ngubat orang. Kelimpah ari ngubat orang, iya mega nyebut penyalah seiku-seiku orang ke datai berubat ngagai iya nya.

Sebengkah agi utai nyelai iya nya, nitihka disebut Bidap, orang bukai enda meda Raja Remaung ke sama bela bisi enggau pengabang ari Panggau nya. Kukut iya panjai bendar: bisi dipeda mimit sebagi ari tunjuk enggau kukut nya dalam gambar ba kulit bup tu. Raja Remaung tu mih ti meri sebentuk tinchin delima ngagai seiku nembiak sida serumah ti benama Jack (nama kangau aja). Tinchin delima nya agi dikembuan Jack datai ke sehari tu. Kenu ku berita ti ngerimbas pending, sekumbang ti ngembuan tinchin delima nya, pendiau pengidup Jack makin empusung baka bukit, ngebung baka langit.

Urung pukul 2.00 pagi Bidap ti agi kena pasuk roh berantu pan bejaku, “Bungai Nuing ngasuh kitai serumah betabuh.” Iya pan berumban nesau sida serumah, nitihka padah Bungai Nuing. Sida ke tuai-tuai aja berani pansut ke ruai lalu betabuh. Bala nembiak endang enda disagi apai indai sida pansut, kelimpah ari Bidab enggau Ngian. Betabuh mih sida sepagi keleti nya. Nadai ga utai ti nyengala nyelai nyadi. Kelimpah ari munyi tabuh, nadai utai agi didinga. Nadai kuchah nyawa mensia tauka antu didinga.

“Aku, Bungai Nuing. Aku ka ngajat. Lagi nuan ngambar aku,” pia ku nyawa orang didinga Bidap. “Asuh betabuh manah-manah sida nya, au.” Semina Bidap aja ninga jaku nya. Iya pan berumban tama bilik lalu ngambi telefon binching iya ti bisi kamera nya. Lebuh udah masuk dalam memori telefon binching, semina kamayang chelum aja ti ulih tangkap kamera nya. Peda kulit bup tu. Kenu ku Bidap, muak ari kiba, bisi ayan mimit aja lengan enggau kukut bunsu Raja Remaung, dua iti kemayang ti berimbai nya Kumang enggau Lulung, muak ke kanan seduai nya Keling. Bungai Nuing ti benung ngajat nya, nadai dipeda ayan dalam gambar. Engka enda ulih tangkap kamera? Bala sida ti betabuh ti di belakang Bungai Nuing ke ngajat nya bisi ga dipeda dalam gambar. Nya mih utai ti nyelai maya nya. Amat nyelai tang amat nyadi. Gambar nya diberi Bidap empu ke aku ngena telefon binching mega. Agi bisi mega utai ti nyelai ba gambar tu.

Pengabang misteri nya pulai urung pukul 8.00 pagi nya. Sebedau nya dua tiga iku orang tuai ti berani meratika utai ti nyadi nya semina tepedaka tawak enggau bebendai aja ti betekayun. Kenu ku sida serumah, amai digenggam asai semengat. Sida ukai takutka pengabang ari Panggau nya, laban sida nemu diri suah ngangauka orang nya datai enti maya begawai besai lalu mantaika piring ading. Tang kenu ku sida, mayuh antu bukai datai maya nya nya baka antu gerasi, bunsu remaung, antu sebayan, enggau ti bukai mega.

(Cherita tu ditusi Billy Anak Lidom nithka pengingat enggau peneleba iya empu maya bala Bunsu Petara ngabang ngagai rumah sida nya)

Nitihka pansik teori Infraed (IR) Light for Ghost Hunting, Sains Fizik (Theoretical Physicist – Albert Einstein & Sains Spiritual) ujan nyala, endang tanda Antu Bunsu Petara tauka Antu amat-amat bisi datai; laban sida nya roh @ tauka disebut Eletromagnetic Energy – Negative Energy, semina ulih diau ba utai ti chelap, enda angat tauka mambam. Engergi Negatif @ Antu, roh jai enda ulih diau ba endur ti angat. Kelimpah ari nya, sida tu mega rindu diau ba endur ti petang sereta sunyi. Nya mega kebuah, Antu endang selalu ngayanka diri maya malam hari laban maya nya dunya chelap. Antu @ energi negatif enda ulih dibunuh (dimusnah @ destroyed), tang ulih bebali (transformed).

(Betampung ba Tusun Ke-12  minggu nyin ila)

Sekeda ari artikel dalam gempung cherita Nyelai Tang Amat (NTA) tu udah kala dichelak nyadi bup ti benama Pengabang Ari Panggau Libau; lalu deka  befokus ba senentang pengidup pendiau bansa Dayak di Kalimantan enggau Iban Sarawak tauka bansa Dayak ti bukai di Sarawak. Pechaya tauka enda, bepanggai ba pemacha empu. Engka bala pemacha bisi utai tanya tauka deka ngirum infomasyen enggau gambar ti releven ngagai aku tau giga aku ba lumur WhatsApp tu: 013 8325146  tauka  SMS  0111 401 9115. Kelimpah ari nya, enti bala pemacha bisi tetemuka cherita tauka utai ti nyelai (misteri) di menua kita, pasal Antu tauka Bunsu Petara tauka pasal Tuhan God Almighty, tau mega call aku, puji Tuhan, enti “diizinNya” aku deka datai ba endur kita nya.

Oleh HARRY USUP UMBAR

See author's posts


SUBURKAN AMALAN MEMBACA

KUCHING: Rakyat negeri ini digesa menanam minat suka membaca sama ada sebagai hobi atau pembacaan ilmiah.

Ketua Menteri, Datuk Patinggi Abang Johari Tun Openg berkata, perkara ini amat dituntut sekiranya kita ingin menjadi sebuah negeri yang berjaya dan progresif.

“Membaca adalah amalan mulia untuk memperolehi ilmu dan mengembangkan minda.

“Orang yang banyak membaca, luas pandangannya dan lebih analatik dan kritis pemikiran mereka,” katanya.

Beliau berkata demikian dalam rakaman video ucapannya sempena ‘Program Jom Baca Bersama Untuk 10 Minit’ Anjuran Pustaka Negeri Sarawak, semalam.

Tambahnya, di peringkat kanak-kanak dan pelajar, membaca memberi banyak kelebihan berbanding mereka yang kurang membaca kerana membaca antara lain mempertingkatkan kemahiran menulis dan berfkir.

“Program ini merupakan kempen yang harus mendapat sokongan setiap lapisan masyarakat demi menyuburkan amalan membaca dalam masayarkat kita,” ujarnya.

Jelasnya, negeri kita mempunyai matlamat untuk menjadi negeri maju berpendapatan tinggi menjelang 2030 dan amalan membaca haruslah menjadi budaya masyarakat kita yang berstatus maju.

Tahun ini, program tersebut berlangsung secara serentak di seluruh negara bertujuan untuk memberi kesedaran dan memupuk minat membaca di kalangan masyarakat.

Ia turut mendapat sambutan dan sokongan daripada Menteri Pelancongan, Seni dan Budaya Malaysia, Dato’ Sri Nancy Shukri dengan menyeru seluruh rakyat Malaysia agar sama-sama menyebarkan gelombang positif ke seluruh Sarawak menerusi pembacaan.

Oleh NUR AIN OTSMAN

See author's posts


Singapura percepatkan transformasi struktur ekonomi

SINGAPURA: Singapura perlu menguasai trend utama dalam pembentukan semula ekonomi global dan mempercepatkan transformasi struktur ekonominya sekiranya ingin berjaya pasca Covid-19, kata Timbalan Perdana Menteri Heng Swee Keat.“Dengan Covid-19, daya tahan dan kebolehpercayaan akan menjadi lebih bernilai. Asia dijangka terus kekal menjadi tumpuan utama,” katanya pada siri penyiaran nasional kementerian yang bertajuk ‘Emerging Stronger Together’ di sini, hari ini.

“Peralihan kepada digital akan berlaku dengan pantas. Cara kita hidup dan bekerja akan melalui transformasi,” katanya sambil menambah perniagaan dan pekerja perlu disokong untuk melalui trend ini dan membentuk konsep baharu bagi masa depan pasca Covid-19.Heng berkata ia akan dilakukan dengan tiga cara, membenarkan aliran bebas barangan dan perkhidmatan, melabur dalam prasarana dan memantapkan lagi daya saingnya dalam penyelidikan dan inovasi.

“Dalam dunia pasca Covid-19 yang lebih rapuh, apa juga yang dilakukan di seluruh dunia, kita akan terus mencari pautan baharu bagi membolehkan aliran ini, terutamanya dalam menghubungkan bekalan kritikal ke seluruh dunia.“Jangan meraguinya: Singapura perlu sentiasa kekal sebagai sebuah negara dagangan yang terbuka. Kita akan gagal jika kita tertutup,” katanya.Singapura, katanya, akan terus melabur dalam prasarananya, “walaupun kita perlu menangguhkan sesetengah projek.”“Projek-projek itu menghubungkan kita kepada dunia, membolehkan kita melakukan perjalanan dengan pantas dan selesa di dalam negara dan memberikan kita semua rumah yang cantik,” katanya.Timbalan perdana menteri berkata pelaburan Singapura dalam penyelidikan dan inovasi akan mengukuhkan lagi daya saingnya.“Kita sedang memuktamadkan rancangan penyelidikan dan pembangunan kita bagi tempoh lima tahun akan datang.“Kita akan memperuntukkan lebih 20 bilion dolar untuk menyokong penyelidikan asas dan gunaan dalam bidang berimpak tinggi seperti sains kesihatan dan bioperubatan, perubahan iklim dan kecerdasan buatan (AI),” katanya.Siri tersebut merupakan yang keenam dan terakhir dalam siri penyiaran nasional mengenai apakah masa depan bagi Singapura pasca Covid-19.- Bernama

See author's posts


Dewan Bandaraya Miri, ikon bandar Miri

MIRI: Ketua Menteri, Datuk Patinggi Abang Johari Tun Openg berpuas hati dengan perkembangan projek pembinaan Dewan Bandaraya Miri di Marina ParkCity di sini.

“Saya difahamkan projek ini diakhir jadual dan dijangka siap suku pertama tahun depan, sepatutnya akhir tahun ini tetapi disebabkan pelaksanaan Perintah Kawalan Pergerakan (PKP), ia lewat tiga bulan.

“Ini adalah satu-satunya projek rakyat dan kita membangunkan Dewan Bandaraya Miri yang menjadi satu bangunan yang bukan sahaja melambangkan perpaduan masyakarat di Miri tetapi juga untuk menambah baik perkhidmatan yang diberi kepada masyarakat Miri.

“Selain itu, ia menjadi satu bangunan ikonik yang melambangkan pembangunan begitu pesat di bandaraya Miri sebagai Bandaraya Peranginan,” katanya kepada media selepas mengadakan tinjauan dan memantau perkembangan projek berkenaan, semalam.

Hadir sama, bekas Timbalan Ketua Menteri, Datuk Patinggi Tan Sri Dr George Chan, Menteri Kerajaan Tempatan dan Perumahan, Datuk Dr Sim Kui Hian, Menteri Pengangkutan, Datuk Lee Kim Shin, Menteri Muda Pelancongan, Kesenian dan Kebudayaan, Datuk Sebastian Ting dan Datuk Majlis Bandaraya Miri (MBM), Adam Yii.

Projek pembinaan dewan baharu MBM yang bernilai RM92 juta itu diumumkan Abang Johari semasa Sambutan Hari Bandar Raya , Miri ke-13 pada Julai 2018.

Projek pembinaan dewan tersebut yang mengadap Laut Cina Selatan, akan menempatkan menara setinggi sembilan tingkat berbentuk tong drum, pelantar persiaran atau taman bertingkat, ruang legar di pintu masuk, parkir kereta separa bertingkat, bilik acara atau persidangan, dewan teater, kantin dan surau.

Selain itu, reka bentuknya yang menggabungkan elemen Indeks Bangunan Hijau seperti penggunaan tenaga dan air yang cekap, jaminan kualiti alam sekitar, perancangan dan pengurusan tapak yang mampan, penggunaan bahan dan sumber yang efisien dan reka bentuk yang inovatif turut menggalakkan kelestarian dalam persekitaran yang dibina.

Abang Johari berkata, apabila siap kelak, dewan baharu itu akan menyediakan perkhidmatan pintar selaras dengan visi menjadikan bandar raya itu sebagai bandar pintar.

Katanya, bangunan dewan itu akan disambung dengan semua perkhidmatan di bawah MBM menerusi perhubungan pintar.

“Misalnya, perkhidmatan bas akan dilengkapi dengan peranti canggih dan ia dapat dikesan termasuk perkhidmatan lain seperti kutipan sampah yang akan dihubungkan dengan pusat kawalan di bangunan berkenaan.

“Sempena Hari Sarawak, saya mengucapkan tahniah kepada orang Miri kerana mempunyai bangunan pintar dan orang Miri pun akan menjadi pintar,” katanya.

Oleh Liong Chai Ling

See author's posts


Pelajar wajar divaksinasi

KUCHING: Golongan remaja di Sarawak telah mula menerima imunisasi Covid-19 secara berperingkat bermula semalam sehingga hujung minggu ini.

Menteri Muda di Jabatan Ketua Menteri (Hal Ehwal Islam dan DBKU), Datuk Dr. Abdul Rahman Junaidi berkata, di kawasan Pantai Damai terdapat tiga buah pusat pemberian vaksin kepada remaja bawah 18 tahun.

“Klinik Kesihatan Telaga Air telah beroperasi selama empat bulan yang lepas sebagai Pusat Pemberian Vaksin (PPV) di Telaga Air, dan kini diteruskan untuk memberikan suntikan kepada pelajar sekolah bawah 18 tahun.

“Pihak Kementerian Kesihatan Malaysia telah menetapkan usia 12 hingga 17 tahun untuk mula divaksinasi. Keputusan ini adalah satu langkah yang baik dilaksanakan oleh KKM untuk memperluaskan liputan vaksinasi seluruh negeri.”

Tambah beliau, baru-baru ini terdapat kes Covid-19 yang melibatkan anak-anak muda bawah 18 tahun dan ini amat membimbangkan. Langkah ini adalah pendekatan yang baik dan memberi perlindungan kepada para remaja dengan memberi suntikan vaksin Covid-19 kepada mereka.

“Secara keseluruhan, seramai 550 orang pelajar kumpulan kedua akan menerima suntikan vaksin pada hari seterusnya dan di beberapa tempat lain di kawasan Pantai Damai, iaitu di SMK Santubong juga akan memberi vaksinasi kepada pelajar.

“Maklumat awal yang diterima oleh saya dari Pegawai Perubatan, semuanya berjalan lancar dengan bantuan Pengetua sekolah dan pihak guru, ibu bapa dan pelajar. Malah, para pelajar juga telah bersedia untuk mendapatkan suntikan vaksin mereka.”

Jelasnya lagi, sekolah yang akan mula dibuka pada 3 Oktober tidak akan membimbangkan pihak sekolah, ibu bapa dan pelajar untuk ke sekolah kerana mereka telah siap menerima vaksinasi.

“Harapan saya kepada sekumpulan masyarakat dan para belia, jangan takut untuk divaksinasi. Saya sarankan untuk anda datang ke Pusat Pemberian Vaksin kerana ini satu keperluan dan remaja yang tidak bersekolah pun disarankan untuk datang bagi mendapatkan suntikan vaksin Covid-19 untuk tujuan perlindungan.”

Semalam, Ketua Menteri Datuk Patinggi Abang Johari Tun Openg juga berkesempatan berkunjung ke Pusat Pemberian Vaksin Telaga Air bagi Program Pemberian Vaksin Peringkat Negeri Sarawak untuk remaja bawah 18 tahun.

Oleh AZREEN KERIA

See author's posts


Projek rintis Book2U bakal jadi realiti

PADANG BESAR: Kerjasama strategik antara Perpustakaan Desa dengan Pusat Sumber Sekolah mampu menjadikan projek rintis Book2U yang membawakan konsep trak bergerak dengan menyediakan pelbagai bahan bacaan sama ada berbentuk ilmiah dan santai, satu realiti.

Raja Muda Perlis Tuanku Syed Faizuddin Putra Jamalullail bertitah usaha yang dilakukan pihak Perpustakaan Awam Negeri Perlis (PPANPs) diharap dapat meningkatkan potensi masyarakat melalui program keilmuan yang diadakan dari semasa ke semasa.

“Menerusi usaha ini dapat dilihat bahawa kadar pinjaman buku di perpustakaan telah meningkat, peserta daripada golongan berpendapatan sederhana B40 juga mendapat bekalan bahan bacaan setiap dua minggu dan pusat sumber sekolah dapat meningkatkan lagi jaringan serta kerjasama antara agensi,” titah baginda.

Baginda bertitah demikian pada majlis perasmian Perpustakaan Desa, Batu Bertangkup, Taman Desa Asnaf MAIPs dan Pelancaran Book2U, Perpustakaan Awam Negeri Perlis. Berangkat sama pada majlis itu, Raja Puan Muda Perlis Tuanku Hajah Lailatul Shahreen Akashah Khalil.

Titah baginda berbanding sektor lain, perpustakaan dilihat kurang terjejas akibat wabak Covid-19 bahkan terus aktif dalam membudayakan aktiviti membaca.

Baginda bertitah projek ini dapat diperluaskan lagi ke seluruh sekolah di Perlis dan menjadi satu produk ’trademark’ bagi negeri ini kelak selain kajian keberkesanan perlulah dilaksanakan bagi memastikan projek ini ditambah baik pada masa hadapan.

Program Book2U adalah hasil daripada percambahan idea Jawatankuasa Pembangunan Perpustakaan Desa Perlis dan PPANPs dalam memastikan perpustakaan awam terus relevan kepada masyarakat.

— Bernama

See author's posts


Beserakup ngemai penguntung, penegap

LEBUH macha manifesto Gabungan Parti Sarawak (GPS) ti dipansutka chalun-chalun GPS raban bansa Bidayuh, aku berasai amat temegah ati.

Nama kebuah kini?. Aku empu pin enda tentu nemu ngerintaika iya enggau leka jaku ditu. Semina siti ke ulih disebut aku, raban madik kitai bansa Bidayuh ngembuan penyerakup ke tegap sereta manah.

Ukai aku ngumbai kitai ke bansa bukai nadai. Tang mayuh bukti iya, raban bansa Bidayuh ngembuan penyerakup ke manah sereta tegap lebuh maya ngatur pengawa.

Enda ibuh aku ngerintai ke ditu. Mulai ngagai manifesto sida iya, endang nyata bendar sida deka ngempung ketuai sida iya ngambika ngangkatka bansa sereta menua tauka sitak kunsil nengeri (DUN) sida iya.

Maya ke diatu bisi lapan iti sitak DUN didiarika chalun ari raban bansa Bidayuh iya nya, DUN Opar (Billy anak Sujang), DUN Tasik Biru (Dato Henry Harry Jinep), DUN Serembu (Miro anak Simuh), DUN Mambong (Datuk Dr. Jerip anak Susil), DUN Tarat (Datuk Roland Sagah Wee Inn), DUN Tebedu (Dr. Simon Sinang @ Sinang anak Bada), DUN Kedup Maclaine Ben @ Martin Ben enggau DUN Bukit Semunja (John anak Illus).

Terang bendar dalam manifesto nya raban sida minta semua chalun beserakup dikena nambah sereta ngenyampatka agi pemansang ba menua tu kelebih agi ba DUN ti diarika pengari rayat ari bansa Bidayuh.

Pun penyerakup raban bansa Bidayuh enti nitihka manifesto nya, ulih diasaika ketegal; Atur ti nubuhka DBNA (1955) ti lalu nikika nama raban bansa nya, Nubuhka UNDUNG BIDAYUH (1997) dikena penyerakup dalam pengawa bepolitik enggau sosioekonomi.

Ketegal nya raban bansa Bidayuh beserakup, dipebasaka enggau ditemu bansa bukai. Nya mega ke lalu ngasuh menua ti dipigai raban bansa Bidayuh terus maju sereta mansang enda tinggal ari menua bukai.

Nyau deka selampur menua raban sida Bidayuh enti nitihka ripot udah ngasaika bekal ai enggau letrik. Sereta mayuh agi pemansang bukai ti udah sereta deka diasaika raban sida Bidayuh.

Nya meh kebuah lebuh maya Sembang Politik enggau chalun GPS DUN Bukit Semunja, John Illus, iya enggau nyemetak bendar madahka sida iya meseti ngembuan penyerakup enti deka meda pemansang terus diasaika raban bansa sida Bidayuh.

Anang limpang ari perintah GPS maya ke diatu, ku iya, laban semina perintah GPS ti ulih sereta udah tebukti ngemai pemansang ngagai menua tu.

Lebuh meratika semua nya, utai ke baka tu tau bendar nyadika chuan sereta teladan ngagai bansa bukai. Beserakup sereta segulai sejalai, tau amat meri penguntung ngagai kitai. Laban ketegal nya kitai ‘besai munyi jaku’ sereta dipebasaka orang.

Laban baka sema orang, batang macis enti siti senang dipatahka. Tang enti sekerubung tauka mayuh tentu pedis iya deka dipatahka kitai.

See author's posts


Remaja maut dalam kemalangan kendiri

SIMANGGANG: Seorang remaja lelaki maut setelah motosikal yang ditunggangnya terlibat dalam kemalangan kendiri berdekatan simpang Taman Makmur, Jalan Brayun dekat sini awal pagi tadi.

Pemangku Ketua Polis Daerah Sri Aman, ASP Mass Nur Haslinda Abdullah berkata sebelum berlaku kejadian, mangsa berusia 15 tahun itu sedang menunggang motosikal jenis Yamaha LC135 dari arah Sri Jaya menuju ke Kampung Hilir.

“Pusat Kawalan (Bilik Gerakan) Ibupejabat Polis Daerah (IPD) Sri Aman menerima panggilan pada jam 8.10 pagi tadi yang melaporkan berlaku satu kemalangan kendiri di kawasan tersebut.

“Hasil siasatan awal mendapati motosikal yang ditunggang oleh mangsa dipercayai telah hilang kawalan sebelum terbabas ke kiri jalan dan melanggar tiang elektrik di situ,” katanya.

Haslinda berkata kemalangan berkenaan menyebabkan mangsa maut di tempat kejadian dengan kematiannya itu disahkan oleh pihak paramedik Hospital Sri Aman yang tiba di lokasi.

“Mayat mangsa dibawa ke Hospital Sri Aman untuk tindakan selanjutnya. Kes diklasifikasikan di bawah Seksyen 41(1) Akta Pengangkutan Jalan (APJ) 1987 iaitu kematian kerana memandu melulu atau berbahaya,”katanya.

Haslinda juga memohon kepada orang ramai untuk bertindak menghubungi IPD Sri Aman di talian 083322121 sambungan 267 sekiranya ada terlihat kejadian kemalangan berkenaan.

Oleh VALENTINE NGUMBANG

Keterangan gambar

MALANG…Pihak bomba sedang memeriksa keadaan motorsikal ditunggang seorang remaja yang maut dalam kemalangan kendiri berdekatan Taman Makmur, Jalan Brayun, Bandar Simanggang awal pagi tadi.

See author's posts


Beberapa negara dunia mula longgarkan perintah berkurung

WASHINGTON:
Beberapa negara Eropah dan negeri di Amerika Syarikat (AS) mula mengambil
langkah menggerakkan semula ekonomi selepas terhenti secara tiba-tiba akibat
penyebaran pandemik Covid-19,
yang sudah meragut lebih 20,000 nyawa seluruh dunia.

Namun
ketika sekolah dan kedai dibuka semula di beberapa bahagian di Eropah, Perdana
Menteri Britain, Boris Johnson yang baharu pulih daripada jangkitan virus
berbahaya itu meminta seluruh penduduk United Kingdom (UK) bersabar dengan
berkata, adalah terlalu awal untuk mereka berbuat demikian.

Covid-19 meragut lebih 208,000
nyawa dan mejangkiti lebih tiga juta penduduk seluruh dunia, dengan AS mencatat
jumlah kematian tertinggi iaitu melebihi 55,000.

Lebih
separuh kematian berlaku di Eropah, dengan jumlah mencecah 126,000, Isnin.

Ketika
beberapa negara Eropah yang terjejas teruk melaporkan penurunan jumlah kematian
harian, kerajaan mula meneroka pendekatan untuk melonggarkan perintah
berkurung.

Itali,
negara Eropah pertama yang melaksanakan perintah berkurung sejak tujuh minggu
lalu, mula membenarkan beberapa pekerja pembinaan dan kilang kembali bertugas
semalam.

Bermula
4 Mei ini, semua rakyat Itali akan dibenarkan beriadah di luar rumah dan
melawat saudara mara, tetapi hanya jika memakai penutup hidung dan mulut
serta mengamalkan penjarakan sosial.

Restoran
pula dibenarkan menyediakan perkhidmatan penghantaran makanan manakala kedai
pemborong boleh memulakan perniagaan pada hari sama, diikuti kedai lain pada 18
Mei, bersama muzium dan perpustakaan.

Sepanyol,
iaitu antara negara yang melaksanakan perintah berkurung paling ketat di dunia
pula melonggarkan peraturan itu bermula Ahad lalu.

Orang
ramai akan dibenarkan keluar beriadah atau bersiar-siar bermula 2 Mei ini. –
AFP

See author's posts